text:
1Chaypïtam Jesus Jordan mayup chimpanman, Judeap malcancunaman licula. Chayman achca nunacuna juntunacälälimuptinmi yaćhacäśha cayninwan chayćhu yapañatac yaćhachila. 2Chayman fariseocuna ćhälälimulmi Jesusta quiquinpa limayllanwan palpachinanpä tapupäcula: “¿Juc nuna walminwan imallapïtapis laquinacunanpä cäsu canchun?” nil. 3Niptinmi Jesus quiquincunacta tapula: “¿Imanipäcuśhunquimari Moisespa camachicuyninćhu?” nil. 4Niptinmi: “Awquillücunactá papilta lulanacuycul laquinaculcänapämi Moises cunsintipämäla” nila. 5Niptinmi: “Chayta cunsintipäcuśhulanqui pasaypi nunacuna capäcuśhayquipam. 6Ñatac cay pachäpa allaycuyninćhu'a walmi carilla cananpämá Dios lulala. 7Chaymi mamanta, taytanta caćhaycul walminwan jucllaña capäcun'a. Chayurá manañam ishcaychu sinu'a jucllayllañam. 9Chaynu quiquin Dios jucllachäśhancäta nunacunacá manam laquinanchu” nin. 10Juc wasićhüña Jesuswan cayalcalmi cay limaśhancäpi yaćhapacünincuna tapuculcäla. 11Chaymi Jesus: “Pipis walminwan laquinaculcul jucwan cuscäcá, mansibacuyanmi. 12Chaynütac walmipis wayapanpi laquiculcul jucwan cuscäcá, mansibacuyantacmi” nin. 13Chaypïtam Jesusman achca nunacuna puśhapämuñä uchuchä chulincunacta “Allin cawsayniyu cachun” nil Diosta mañacapunanpä. Yaćhapacünincunañatacmi ichá lluy mićhacücuyalcan. 14Chaynayalcaptinmi Jesus piñacülul: “Ama mićhaculcaychu; jina śhapämuchun. Cay uchuchäcunanuy cäcunapämari Diospa gubirnun'a. 15Rasu-rasunpa, mayanpis uchuchäcunanülla mana ćhasquïcá, chayman manam yaycun'achu” nin. 16Nilculmi uchuchäcunäta malaculcul, paycunapä Tayta Diosta mañacapula. 17Chaypi pasaśhä niyaptinmi juc nuna cürri-cürriwan ćhaycamul Jesuspa puntanman un'ulacuycul: “Allin yaćhachicü Taytay, ¿imactatan lulalläman wiñay simpri cawsaycäman yaycunäpä?” nin. 18Niptinmi Jesus: “¿Imapïmi ‘allin’ nimanqui yaćhachicülla cayapti'a? Allincá Diosllam” nin. 19Nilculmi: “Yaćhanquimari camachicuyćhu: ‘Amam nunacta wañuchinquichu; mansibacunquichu; suwacunquichu; casquicunquichu; yan'al ingañacuyanquichu; jinaman taytayquita mamayquita tuqui allinpam licanqui’ nil nishancunacta” nin. 20Niptinmi: “Yaćhachicü, caycunallamannu'a uchucllapïmi cawsayculá” nin. 21Niptinmi Jesus llaquipaywan licapaycul: “Jucmi lulanayqui cayanlä: lluy cäniquita lanticulcul llapa wacchacunaman aypuycamuy. Jinalmi janay pachäćhu alli sumä cäniyu caycunqui. Jinalcul wañunayquicama laśhćhüman jalumul atimay” nila. 22Niptinmi chay müsu alli cäniyu cayal nishanta uyalïlul sumä llaquisha licula. 23Chaymi Jesus lluy muyülïninta licalcul yaćhapacünincunacta nila: “Sumä cäniyu nunacuná Diospa gubirnunman yaycunanpä, sasa-sasam” nil. 24Cay nishanta uyalïlälilmi yaćhapacünincuna licapayllaman camälälila. Jesusñatacmi yapa nin: “Walaśhnïcuna, rasunpa sasam Diospa gubirnunman cäniyücunaca yaycunanpä. 25Chayman cäniyu nuna yaycunantá aśhwanpa juc camïllu uywapis awjap linlinpa pasälunmanlämi” nil. 26Niptinmi yaćhapacünincuna mastalä licapayllaman camäśha cacuyal ninacücuyalcan: “Chaynu captin'a ¿mayantá salbacunman?” nil. 27Chaymi Jesus licapaycul: “Caycuna nunacunapá mana atipänam. Diospämi ichá imapis atipäna” nin. 28Chayćhümi Pedro: “Ya'acunam ichá lluy imallätapis caćhaycul atiyalcac” nicuyan. 29Niptinmi Jesus: “Rasu-rasunpa, mayanpis ya'a-laycu, jinaman allin willacuy-laycu, wasintapis, irmänuntapis, panintapis, mamantapis, taytantapis, chulintapis, chaynütac ćhaclancunactapis caćhaycücá cay pachäćhu ćhasquin'a paćhac cuti mastalämi, wasinćhu, irmänunćhu, paninćhu, mamanćhu, chulinćhu ćhaclacunaćhüpis, jinaman ñacaycunactalämi canpis. Jinaman śhamücäćhu'a wiñay cawsaytalämi ćhasquipäcun'apis. 31Rasunpa canan puntanninćhu cäcunämari ipaćhu licalipäcun'a; ñatac ipaćhu licaśhacunämi puntanninćhu caycälin'a” nila. 32Chaypi Jerusalenman ishpipäculmi Jesus yaćhapacünincunap ñawpäninta lila. Yaćhapacünincunawan juccunäñatacmi pinsatïbu-cama manchacäśha-cama atiyalcäla. Jinaptinmi chay ćhunca ishcayniyu yaćhapacünincunacta japächalcul willapäla imacuna quiquinta pasanantapis cay nil: 33“Canan yaćhayalcanquimá Jerusalenman lishanchicta. Chayćhümi puydï sasirdüticunäpa, camachicuyta yaćhachicücunäpa maquinman jitaycälimaptin, ya'a Rasun Nunap Chulincäta wañuyman ćhulaycäliman'a. Chaycunam mana-Israelcunäpa maquinman jitaycälimaptin 34burlapapäman'a, lawćhapäman'a, tuwapäman'a, wañuchipäman'apis. Jinapämaptinpis quimsa muyunpïtam ichá cawsamuśhä” nin. 35Chayćhümi Zebedeop chulin Jacobowan Juan, Jesusman ñawpatyalcul nipäcula: “Yaćhachicü taytay, ama chaynu caychu, mañacuylläta awniycälillämay” nil. 36Niptinmi Jesus: “¿Imactatan munapäcunqui?” nin. 37Niptinmi: “Jatun gubirnuyquićhu allinninman taycaycälichimänayquitam munapäcullá” nin. 38Niptinmi: “Manamá yaćhapäcunquichu ima mañaculcäśhayquitapis. ¿Ya'anuy jucchun llaquicunacta ñacaycunacta pasapäcunquiman ampá?” nin. 39Niptinmi: “Aw, pasapäcümanmi” nipäcula. Niptinmi: “Aw, rasunpa ya'anümá amcunapis pasaytá pasapäcunqui. 40Ñatac ya'awan cusca täcunanchicpá manam maquïćhüchu. Quiquin Taytá unanchacuśhancunapämi chay'a cayan” nin. 41Chay nipäcuśhancunacta uyalilcälilmi yaćhapacü-masincuna Jacobopäwan Juanpä piñacälälila. 42Chaymi Jesus llapanta juntuycul nila: “Yaćhapäcuśhayquinüpis juc nasyuncunaćhu puydï mandacücunaca payllaña sumä yaćhätucüśha nunatucüśham munaśhanta lulachipäcun. 43Amcunaćhu'a chaynu manam canmanchu. Aśhwanpam pipis puydï cayta munäcá śhullcänuy lluyta sirbiycunman. 44Chaynütacmi puntaćhu cayta munäcäpis lluypa uywaynin caycunman. 45Chaypämari ya'a Rasun Nunap Chulinca śhamulá: manam sirbichicunäpächu, sinu'a sirbiycul bïdätapis jinantin nunacunäpi uycul salbaycunäpämi” nin. 46Chay Jericó malcaman ćhaycul pasayalcaptinmi achca nunacunaca atipäcula. Chay yalamunan caminućhümi Timeop chulin Bartimeo śhutiyu apla mañapacuśhtin täcuyäñä. 47Paymi Nazaret-lädu Jesus caśhanta tantiälul: “¡Mandacü Davidpa Caśhtan Caćhamuśhan Salbacü, Jesuslláy! ¡Llaquipaycallämay-ari!” nil ayaycaćhacuyan. 48Chay nunacunäñatacmi: “¡Upällalla cay!” nil mićhaculcäla. Jinaptinpis aśhwanpa mastalämi ayaycaćhacuyan “¡Mandacü Davidpa Caśhtan Caćhamuśhan Salbacüní! ¡Llaquipaycallämay-ari!” nil. 49Chaymi Jesus śhaycuycul puśhachimula. Jinaptinmi apläta: “¡Cushicul śhalcuy! Ayayäśhunquim” nipäcula. 50Niptinmi cataläśhantapis jitaycul juclla śhalcuculcul śhamula. 51Ćhämuptinmi Jesus: “¿Imallactam nilanqui?” nin. Niptinmi aplaca: “Taytalláy, licaytam munallá” nin. 52Niptinmi: “Chalapacamäśhayquipam allinyälunqui; licunquimanñam” nin. Niptin-pachalla apläpa ñawin licäluptinmi Jesusta atila.
Copyright
Learn More


c: text/html

text:
1Chay täcunaćhu täcücäpa allï maquinćhümi licälú calaśh uta pitwïshaćhu lulïpapis janäpapis isquirbïshacta, jinaman anćhish sïllu siguranawan sumä wićhäśhacta. 2Jinamanmi licälú munayniyu anjil ayaycaćhaypanuy cay niyäta: “¿Mayantan sumä allin cayan pitwïshäpa siguraläśhancäta paquilcul quićhananpä?” nil. 3Niptinmi quićhananpä nï licaycunallanpäpis mana pipis allinnin cañächu janay pachäćhu nï cay pachäćhu, nï luli allpäćhüpis. 4Chaynu allinnin mana captinmi ya'a sumä-sumäta wa'aculá. 5Jinaptïmi jucnin mandacü yaśhaca: “¡Amaña wa'aychu! Má, ¡Judá caśhtaćhu Liyuncämi, Davidpa Milayninpi Śhamücämi llallïla! Paymi ichá anćhish siguräśha cäcunäta paquiycul pitwïshäta quićhaycülunman” niman. 6Chaypïtam chay tawan cawsäcunäpa, ishcay ćhunca tawayu yaśhacunäpa ćhawpićhu cä quiquin täcunaćhu licälú juc malta uwish wañüchisha-yupay cayalpis śhäcuyäta. Anćhish wälayu, anćhish ñawiyümi caculläñä. Chaycunam cañä cay pachäman Dios caćhamuśhan Ispirituncuna. 7Chay uwishmi täcunaćhu täcücäman aśhuycul allï maquinpïta pitwïshacta ćhasquiñä. 8Chaynu ćhasquïluptinmi chay tawan cawsäcunäwan, ishcay ćhunca tawayu yaśhacunaca ñawpäninman uyshucaycälil un'ulacaycälin. Llapanmari arpayü-cama jinaman üru ćhanćhaćhu juntay-juntay insinsiu apacälälisha-cama capäcuñä. Chay chalapacücunäpa mañacuynincunamari insinsiu cañä. 9Chaynu jinacälälisham muśhü taquicta taquipäcuñä cay nil: “Amllam sumä allin canqui pitwïshäta uywaycunayquipäpis, siguräśha cäcunäta quićhaycunayquipäpis. Anmari wañuchisha calanqui; yawarniquiwantacmi llapa malcacunäpi, llapa imaymana limaycunaćhu limäcunäpi, imaymana ayllucunäpi, llapa nasyuncunäpi Diosninchicpä nunacunacta lantilanqui. 10Payta sirbinanpämi mandacücunäman sasirdüticunäman muyuycälichilanqui. Paycunañatacmari cay pachäćhu mandapäcun'a” nil nipäcuñä. 11Chaypïtam licalcuśhäćhu uyalïlú achca-achca anjilcunap shiminta. Chaycuna täcunaćhu täcücäpa, tawa cawsäcunäpa, yaśhacunäpa muyülïninćhümari walanganpi-walanganpi nisyu-nisyu caculcälläñä. 12Paycunam llapan callpanwan taquipäcuñä: “Wañüchisha Uwishca sumä allinninmi cayan; paypam llapan munaypis, llapan cäniyücunäpis, llapa yaćhaypis, llapa callpapis. Payllatacmari allinninpa licaycunapä, altuman juluycunapä, alawaycunapäpis cayan” nil. 13Chaypïtapis uyalïlümi Tayta Diospa lluy camaśhancunaca cay pachäćhu, janay pachäćhu, luli pachäćhu, lamarcunäćhu lluy cäcunäpis cay nil alawapäcüta: “Täcunaćhu täcücäwan Uwishcäpis alawäśha imaycamapis capäcuchun, wiña-wiñaypä altuman juluycuśha, allinpa licaycuśha, munayniyüpa licaycuśha capäcuchun” nil. 14Nipäcuptinmi chay tawa cawsäcunaca “Aw, chaynu cachun” nïlälin. Chayćhütacmi chay yaśhacunäpis uyshucaycälil un'ulacuycul alawapäcuñä.
Copyright
Learn More

robotstxt: allowed

filter: keep


text:
[Download PDF]
Wayqechasqa, allin kawsaypi huñunakuspa, ñoqayku munayku rimayta runamasinchis injusticiamanta; mana imata qonqaspa, llapan injusticiamanta munayku willakuyta. Ñoqayku rimashayku tukuy alqochasqa runakunaq sutinpi, corporacionkuna rayku alqochasqa runakunaq sutinpi; chay ñak’ariq runamasinchiskunata niyku: yachaychis wayqepanaykuna,qankunawanmi kashayku, nispa
Huk runa hinalla, huñusqa, llapayku niyku: kawsayninchis rayku, llapanchis ayninakuna, hinallapipunin qhespirinqa derechonchiskunaqa; manachayqa lluy derechonchispas qollopunqa; Corporacionkuna atipawasunchis; paykuna mana kasunkuchu gobiernotapas ni pitapas; Pachamamanta, runakumanta sik’inku llapan atisqankuta, qolqerayku; chaychu kanman allin kawsay?, manamá. Chayrayku, ñoqayku rimaykushaykiku kunan, Corporacionkuna lluy runakunata alqochashaqtin.Chaymi kaypi, thakpi huñunakuspa, munayku rimayta, reqsichiyta derechonchiskunata.
Paykuna, Corporación runakuna,hap’ikapuranku wasinchista mana chaninta, millayta yukawaspanchis.
Paykuna qechunakunku, qolqenkupas kanman hina llapan impuestonchiskunata, chay mana kutichiwasqanchis qolqeta yapayunku directorkunaq sueldonman
Paykunataq cheqniwanchis; qolqewan kallpachasqa t’akawanchis, ch’eqechiwanchis; qarqowanchis llank’anakunamanta machupaya kaqtinchis, hoqniraq kaqtinchis, manapaykuna hina kaqtinchis.Paykunataq manachaninta usuchishanku, ch’usaqyachishanku tukuy tarpuykunatapas, chakrakunata hap’ikapushanku, rakinakushanku paykunapura.
Paykunan ñak’arichiwanchis,laqha ukhupi kawsachiwanchis; paykunataq ñak’arparinku uywanchiskunatapas, pakallapi lluytapas q’otopunku.
Paykunataq pisiyachishanku llank’aqkunaq salarionkunata, paykuna mana hunt’asqatachu pagashanku empleadonkunaman, ichaqa llank’achiwanchis mana samachispa.
Paykunataq estudiantekunatapas manuyachinku, wakchayachinku estudio rayku, ichaqa educacionqa manan rantinachu, derechonchismi.
Paykuna ch’usaqyachishanku llank’anata, mana pagayta munaspa,llank’aqkunaq onqoyninkunata mana hanpiyta munaspa.
Paykunataq llusinku qolqewan juezkunatapas leykunata pantachinankupaq, mana Corporacionkunata carcelman winanankupaq.
Paykunataq chhaytukuy qolqeta gastayushanku abogadokunata llank’achispa,laqla rimayninkuwan derechonchista chinkachinankupaq.
Paykunataq munachishanku allin kawsayninchista rantinapas kanman hina.
Paykunataq soldadokunatapas, policiakunatas kamachishanku qatipayawananchispaq, mana pipas uyariwanachispaq, mana rimananchispaq.
Paykuna raykutaq lluy rurukunapas onqoywan poqoshan.
Paykunataq mana allinta tupachispa llaqtakunaq economíantapas qolloyman apayushanku.
Paykunataq raqrachishanku politicokunatapas hunt’a hunt’a qolqewan, Corporacionkunata yanapanankupaq mana allin leykunawan
Paykunataq pakapayashanku hoqniraq energiatapas asnaq petroleollawan llank’ananchispaq
Paykunataq chinkachishanku hanpinakunatapas, lluy qhaliyachiq medicinakunata; paykunaq medicinankunallawan qhaliyananchispaq, paykunallmanta rantinanchispaq.
Paykunataq sapa kutinpas usuchishanku asnaq petroleota mayukunapi, Mamaqochapi ima; paykuna wañuchinku runata accidentekunapi; qechunakunku wakchakunaq qolqenta.
Paykuna kikinku willawanchis noticiakunatapas llullakuspa, manchachiwanchis periodiconkunawan, televisionninkunawan ima.
Paykunataq chay khunku ñak’aqkunata kamachimunku carcelpi runakunata sipinankupaq, hinaña mana huchayoq kaqtinkupas
Paykuna kawsachiwashanchis kaypi,llapan llaqtakunapi ima, ñawpaq colonial tiempopi hina. Chaymi Corporacionkuna munayninta ruwaspa wañuchishanku runakunata qaru llatqkunapi
Paykuna, mana samaspa, ruwayushanku wañuchiq armakunata, gobiernokunaman vendenankupaq lluy guerrakunapi
Chayrayku Teqsimuyuntin runakunata niyku,
Ñoqayku, Nueva York llaqtapi, Liberty Square Wall Streetpi huñunakuqkuna niykiku qankunata, hatariychis, kallpachakuychis wayqepanaykuna
Thak sonqowan valechiychis derechoykichiskunata, huñunakuychis ñoqaykuwan kuska kay plazapi; Corporacionkunaq ñawpanpi rimaychis, kuska allichana kay problemakunata
Lluy llaqtakunata, llapan runakuna huñunakuqkunata ñoqayku yanapasaqku imaymanapi, mana ni huktapas sapallanta saqesaqkuchu.
Huñunakuychis ñoqaykuwan rimaynichis uyarikunanpaq


text:
1Domingo tutami María Magdalena saca sacala aywargan Jesús pamparaycashgan cagman. Sayman charmi tarergan sepultüra saparag rumi witisish caycagta. 2Sayta ricaycurmi cörrila cutergan Jesús cuyashgan discïpulunta y Simón Pedruta wilananpä. Chaycurnami paycunata wilargan: “¡Jesuspa ayantami apacuyash! ¡Manami musyayäsu maypa apacuyashgantapis!” 3Sayno wilaptinmi Pedruwan Jesús cuyashgan discïpulun cörrila aywayargan Jesusta pampayashgan cagman. Pedruta yalirirmi puntata jucag discípulu chargan. 5Saychönami punculapita watgaycur ricargan säbanaslana jitaraycagta. 6Simón Pedrumi isanga ruriman yaycorgan. Saychömi paypis säbanaslata tarergan. Jesuspa umanta watapashgan träputapis juclächo churaraycagtami tarergan. 8Saypitarämi jucag discïpulunpis ruriman yaycur Jesús cawarimushganta criyergan. 9Sayno caycaptinpis manami tantyayarganräsu Tayta Diospa palabrancho cawarimunanpä guelgaraycashganta. 10Saypitanami discïpuluncuna cuticuyargan posädaräyashgan wayiman. 11Marianami isanga pamparashgan cagman cutiycur wagar puncucho quëdacorgan. Wagaycashgancho ruriman watgaycurmi ricargan ishcay angilcuna yurag mödanash caycagta. Jucag jamaraycargan Jesuspa uman cashgan cagcho y jucagnami jamaraycargan chaquin cashgan cagcho. 13Say angilcunami Mariata tapuyargan: “¿Imanirtä wagaycanqui?” nir. Sayno tapuyaptin nergan: “Jesuspa ayantami apacuyash, taytay. Manami musyäsu maypa apacuyashgantapis.” 14Sayno nir ticraycushganchömi Jesusta ricargan. Isanga manami tantyargansu pay cashgantaga. 15Saymi Jesús taporgan: “¿Imanirtä wagaycanqui? ¿Pitatä ashiycanqui?” nir. Sayno tapuptinmi huertacho arog runa cashganta yarpar María nergan: “Maymanpis Jesuspa ayanta apash carga shuntacamunäpä wilaycalämay, taytay.” 16Saymi Jesús nergan: “¡María!” Mariata jutinpa gayaptinmi tantyargan Jesús cashganta. Saymi “¡Raboni!” nergan. Raboni ninanga yachasicog ninanmi. 17Nircurmi Jesús nergan: “Ama sarimaysu. Manarämi Taytä cagman cutishcäräsu. Saypa trucanga ayway wilamuy discïpulöcunata Taytäman cuticunäpä cashganta. Paycunaga wauguëcunami caycäyan. Nogapa Taytäga gamcunapapis taytayquimi y Diosnëga gamcunapapis Diosniquimi.” 18Sayno niptinmi María jucla aywargan Jesús yuripashganta y nishgancunatapis wilananpä. 19Jesús cawarimushgan sacaymi discïpuluncuna shuntacäyargan juc wayicho. Israel runacunapa autoridänincunata mansacurmi puncuta trancacurcur caycäyargan. Saycho caycäyaptinmi elagpita paycunapa naupancho Jesús ricacorgan. Elagpita Jesús yuriparcur saludargan: “Tayta Diosninsi yanapaycuyäläshunqui ali cawayänayquipä” nishpan. 20Sayno nirmi maquinta y llapsha pachanta ricasergan. Saymi Jesusta ricaycur discïpuluncuna yupa cushicuyargan. 21Saypitana Jesús yapay nergan: “Tayta Diosninsi yanapaycuyäläshunqui ali cawayänayquipä.” Nircurna nergan: “Taytä cachamashgannölami gamcunatapis cachaycä wilacuynëta wilacuyänayquipä.” 22Sayno nishpanmi discïpuluncuna cagman pücashpan nergan: “Santu Espirituta chasquiyay. 23Cananpitaga nogata chasquicamagcunata tantyasinqui jusancunapita perdonashgana cayashganta y mana chasquicamagcunataga wilayanqui jusancunapita mana perdonash cayashganta.” 24Discïpuluncuna juntaraycäyashgan cagman Jesús chänanpäga Milish nishgan Tomás manami saychösu cargan. 25Tomaswan tincurnami waquin cag discípulu mayincuna wilayargan: “¡Señorninsi Jesustami ricayashcä!” niyashpan. Saymi Tomás nergan: “¡Quevä! Rasunpaypa cawarimushganta criyinäpäga maquinman clävo yaycushgan uchcutarämi ricäman y sayman dëdötarämi jatëman, saynöpis llapsha pachanpa tucsishgantarämi yatäman.” 26Saypita juc semänata discïpuluncuna yapay shuntacäyargan juc wayiman. Saychömi isanga Tomaspis caycargan. Saycho puncuta trancacurcur caycäyaptinmi Jesús paycunapa naupancho elagpita yurircur saludargan: “¡Tayta Diosninsi yanapaycuyäläshunqui ali cawayänayquipä!” 27Nircurnami Tomasta nergan: “Tomás, maquëta ricay y clävo yaycushganman dëduyquita jatiy. Llapsha pachäpa tucsimashgantapis yatay. ¿Imanirtä cawarimushgäta criyinquisu?” 28Sayno niptinmi Tomás nergan: “¡Gamga Diosnëmi canqui, taytay!” 29Jesusnami nergan: “¿Ricaycamarräcu criyinqui? ¡Mana ricaycämarpis cawarimushgäta criyegcunaga cushishmi cayangapä!” 30Asca milagrucunatami Jesús rurargan discïpuluncuna ricaycaptin. Saycunaga manami lapansu cay librucho guelgaraycan. 31Cay librucho cagcunaga guelgaraycan Jesusga salvamagninsi Cristo cashganta y Diospa surin cashganta criyiyänayquipämi. Saymi payta chasquicorga gloriacho cushishla imayyagpis cawayanquipä.
Copyright
Learn More


text:
1Kriyiq masiykuna, nuqa Juanmi kriyiqkunapa rikaqnin kar, qamkunata Dyus akrar paypana kanaykillapapaq nishushallapa katinmi iskribishunillapa. Chaqa Jesucristupi allita kriyishaykillaparayku mana qunqashurllapa, kusalata qamkunapaq yarpukuni. Piru manami nuqalachu chaynuqa yarpushuni, ashwanmi tukuyla chiqap kaq Amitunchikpi kriyiqkunaqa qamkunapaqqa kusalata yarpunllapa. 2Chaymi nishaykillapa: Qamkunapaqqami kusalata yarpuni chiqap kaq, Jesucristuta kay shunquyllapapi purichiq kar. Chaqa chay chiqap kaqqami, mana uk ratulapaqchu nuqanchikkunawanqa, ashwanmi tukuy tyimpupaqna. 3Chaymi kananqa maƱakuni qamkunapaq Taytanchik Dyus, Wamran Jesucristuwan pulla kusalata yanapar, llakipar ima kusala shumaqta kawsachishunanllapapaq. Chaynuqami chay chiqap kaqlapina kar, llakipanakur imana kawsanaykillapapaq. 4Piru kananqami nuqaqa kusalata aligriyani. Chaqa qamkunamanta kriyiq masikikunatami tarisha kani, qamkuna yupaylla Dyus munashannulla, chiqap kaqta rurar kawsaqllapata. 5Chaymi munashay kriyiq masiykuna, kananqa rugashunillapa ukninchikllapa ukninchikllapa kusalata llakipanakur ima kawsanallapapaq. Piru kaynu nishurllapaqa, manami uk mushuq mantakuyta imachu iskribishuyanillapa. Ashwanmi kay willashuyashayllapataqa unaymanta-pacha Jesucristuqa nimashanchikllapallana karan. 6Chaqa Taytanchik Dyus mantakushankunaqami intrachimanchikllapa llakipanakur ima kawsanallapapaq nir. Chaymi chay mantakuykunata puntamanta-pacha intrakashaykillapanulla uknikillapa uknikillapa llakipanakur ima kawsanaykillapapaqna kankillapa. 7Kriyiq masiykuna, allitami intrakayllapa, kananmi achka mana allinta yach'achikuqkuna rikarimushallapa. Chaymi paykunaqa kaynu yach'achikunllapa: "Jesucristuqami Dyusmantaqa mana nuqanchikkuna yupay kwirpuyjunchu shamusha" nir llullachikur yach'achikunllapa. Chaymi nishaykillapa: Mayqanpis chaynu nir yach'achikutinqa yach'ankillapana wakqa mana chiqap yach'achikuq kar Jesucristupaqa kuntran nir. 8Chayraykumi allita kuytakankillapa. Chaqa imanupiqakish chay mana allin yach'achikuqkunata kasur, Jesucristumanta imata karanlata aypanaykillapapaq karan chayta mana aypatkillapachu. Ashwanmi ima rurayashaykillapapiqa Jesucristupi yarpur rurayllapa. 9Chaqa mayqanpis Jesucristo yach'achikushanmanta ukmanta yach'achikuqqami mana Dyusmantachu yach'achikuyan, chaynulla Dyuswan kaytapis mana puytiyanchu. Piru mayqanpis Jesucristupaq yach'achikuqqami, Taytanchik Dyuswan pulla kar, Wamran Jesucristuwanpis pulla kawsayta puytin. 10Chaymi nishaykillapa: Mayqan wasikillapaman ch'ar Jesucristupa kuntran kar, mana Dyus nishannu yach'achishuqllapa qallaritinqa amami samachinkillapalamapischu wasikillapapiqa. 11Chaqa mayqanpis chay mana allinta yach'achikuqta wasinpi samachiqqami, ashwan chay mana allin yach'achikuyashanpi yanapaq yupayna. 12Kriyiq masiykuna, kanmi masraq willar ima animachishunayllapapaq. Piru manami munanichu kay kartayllapi iskribir ima willashunayllapapaqqa. Ashwanmi Dyus munatinqa mana tardarchu rikashuqllapa shamuyta yarpuni. Chaymi chaypi tantanakur ukninchikllapa ukninchikllapa kusalata aligriyanallapapaq. 13Chaynullami kaymantapis chay qamkunata yupay, Tayta Dyus akrashan kriyiqkunapis, qamkunapaq saluduta kach'amun. Chaynumi kanqa.
Copyright
Learn More


text:
1Chaymantataq mosoq hanaq pachata mosoq hallp'a pachatawan rikurqani, ñawpaqkaq hanaq pachawan ñawpaqkaq hallp'a pachawanqa manan kapusqañachu, lamar-qochapas manan kapusqañachu. 2Ñoqan rikurqani Diospa mosoq ch'uya Jerusalén llaqtanta Diospa qayllan hanaq pachamanta uraykamushaqta, casarakuq-masin waynapaq sumaq k'acha p'achasqa sipasta hina. 3Hinan kamachikuy tiyanamanta kunkayoq rimaqta uyarirqani: Kunanqa runakunawanñan Diosqa tiyan, paykunawantaqmi tiyanqapas. Paykunan llaqtan kanqaku, kikin Diostaqmi paykunawan kashanqa, Diosninkutaq kanqapas. 4Diosmi paykunaq ñawinkumanta tukuy weqeta pichanqa, manan wañuypas kanqañachu, manallataqmi llakikuypas, waqaypas, nanaypas kanqañachu, ñawpaqkaqkunaqa manaña kapusqanrayku, nispa nishaqta. 5Kamachikuy tiyanapi tiyashaqtaq nirqan: Qhawariy, ñoqan lliw imaymanata mosoqta ruwani, nispa. Hinaspan niwarqan: Kay simikunata qelqay, kay simikunaqa cheqaqmi, hap'ipakunapaq hinataqmi kanpas, nispa. 6Nillawarqantaqmi: Chaykunaqa tukusqañan. Ñoqan kani ñawpaq kaqpas qhepa kaqpas, qallariypas tukukuypas. Pipas ch'akichikuqmanqa kawsay unu pukyumantan mana qolqellapaq ukyachisaq. 7Atipaqkunamanqa tukuy chaykunatan herenciata hina qosaq. Ñoqan Diosninku kasaq, paykunataq wawaykuna kanqaku. 8Ichaqa manchapakuqkuna, mana iñiqkuna, mana p'enqakuqkuna, runa wañuchiqkuna, qhelli huchapi puriqkuna, layqakuna, idolokunata yupaychaqkuna, llapa llullakunapiwanmi ninawan azufrewan rawrashaq qochaman wikch'uykusqa kanqaku. Chaymi iskaykaq wañuyqa, nispa. 9Chaymantataq qanchis angelkunamanta huknin hamuwarqan. Chay angelkunan qhepakaq qanchis manchay ñak'arichiywan hunt'a hatun p'ukuyoqkama kasqaku. Paymi niwarqan: Hamuy kayman, ñoqan rikuchisqayki casarakuq-masin sipasta, Corderoq esposanta, nispa. 10Hinaspan angelqa Santo Espirituq atiyninpi hatun alto orqoman pusawarqan, chaymantan ch'uya Jerusalén llaqtata rikuchiwarqan Diospa qayllan hanaq pachamanta uraykamushaqta. 11Chay llaqtan Diospa lliphlli-kayninwan k'anchashasqa, lliphipipiyninpas ancha chaniyoq umiñaq hina kasqa, k'anchaq-q'omer umiña qespi hina sut'i illaqtaq kasqa. 12Llaqtataq hatun alto perqawan muyuykusqa kasqa, chay perqan chunka iskayniyoq punkuyoq kasqa, sapanka punkupitaq huk ángel kasqa. Hinallataq chay punkukunapi chunka iskayniyoq Israel ayllukunaq sutin qelqasqa kasqa. 13Inti lloqsimuy ladopin kinsa punku kasqa, wichay ladopin kinsa punku kasqa, inti chinkaykuy ladopin kinsa punku kasqa, uray ladopitaq kinsa punku kasqa. 14Llaqta muyuriq perqataq chunka iskayniyoq rumimanta teqsiyoq kasqa, chaykunapitaq Corderoq apostolninkunaq sutin qelqasqa kasqa. 15Ñoqawan rimaq angeltaq qori soqos tupunayoq kasqa, llaqtata, punkunkunata, perqantawan tupunanpaq. 16Chay llaqtaqa tawa esquinayoqmi kasqa, wask'anwanpas anchonwanpas sayaypuran kasqa. Angelmi llaqtata tupurqan qori soqoswan, chaymi iskay waranqa iskay pachak kilómetro karqan, llaqtaq sayayninpas, wask'anpas, anchonpas sayaypurakaman karqan. 17Hinallataq llaqta perqata tupurqan soqta chunka phisqayoq metrota. Angelqa runakunaq tupunanwanmi tupurqan. 18Llaqta muyuriq perqaqa k'anchaq-q'omer umiñamanta ruwasqan kasqa, llaqtataq ichaqa ch'uya qorimanta kasqa, llusk'achasqa qespiman rikch'akuq. 19Llaqta muyuriq perqa teqsikunaqa tukuy imaymana sumaq umiña rumikunawan sumaqchasqan kasqa. Ñawpaqkaq teqsin kasqa k'anchaq-q'omer umiñamanta, iskaykaqtaq yana azul umiñamanta, kinsakaqtaq wachu-wachu colorniyoq umiñamanta, tawakaqtaq q'omer qespi umiñamanta, 20phisqakaqtaq pukayoq-yuraq umiñamanta, soqtakaqtaq nina-q'ellu umiñamanta, qanchiskaqtaq qori-q'ellu umiñamanta, pusaqkaqtaq anqas-q'omer umiñamanta, isqonkaqtaq q'ellu-q'omer umiñamanta, chunkakaqtaq q'omerman-samaq umiñamanta, chunka hukniyoqkaqtaq pukaman-samaq q'ellu umiñamanta, chunka iskayniyoqkaqtaq sani-puka umiñamanta. 21Chunka iskayniyoq punkukunaqa chunka iskayniyoq perlakunan kasqa, sapanka punkutaq huk perlamanta ruwasqa kasqa, callenkunataq ch'uya qorimanta kasqa, sut'i illaq qespi hina. 22Chay llaqtapiqa manan Dios yupaychana wasita rikurqanichu, Tukuy-atiyniyoq Señor Diosmi Corderopiwan yupaychana wasiqa. 23Chay llaqtaqa manan necesitanchu intitapas killatapas k'anchananpaq, Diospa lliphipiyninmi chay llaqtataqa k'anchan, Corderotaqmi k'anchaqninpas. 24Chaymi suyukunaqa chay k'anchaypi purinqaku, kay pacha reykunataq ancha qhapaq kayninkuta llaqtaman apanqaku. 25Punkunkunaqa manan hayk'aqpas p'unchaypi wisq'akunqachu, manan chaypiqa tutapas kanqañachu. 26Chaymanmi suyukunaqa apanqaku qhapaq kayninkuta yupaychayninkutawan apanqaku. 27Chay llaqtamanqa manan haykunqachu ima qhellipas, millay mana chanin ruwaqpas, llullakuqpas, aswanpas Corderoq kawsay libronpi sutin qelqasqa kaqkunallan haykunqa.
Copyright
Learn More


text:
1Wawallaykuna, chaykunatan qelqamuykichis ama huchallikunaykichispaq. Pipas huchallikun chayqa, kanmi Yayaq ñawpaqenpi abogadonchis, paymi chanin Jesucristo. 2Paymi huchanchiskunata pampachachiwananchispaq wañurqan, manataqmi ñoqanchispa huchallanchismantachu, aswanpas lliw runakunaq huchankumantawanmi wañurqan. 3Diospa kamachikuy siminkunatachus kasukunchis chayqa, yachanchismi payta reqsisqanchista. 4Pipas nin: Ñoqaqa Diosta reqsinin, nispa, ichaqa manataq kamachikusqankunata kasukunchu chayqa, llullan, manataqmi Diospa cheqaq-kayninqa sonqonpi kanchu. 5Diospa siminta kasukuqmi ichaqa cheqaqtapuni tukuy sonqowan Diosta munakun. Chaypin yachanchis paywan hukllachasqa kashasqanchista. 6“Dioswan hukllachasqan kashani” niqqa, imaynatan Jesucristo kawsarqan, chay hinatan kawsanallantaq. 7Munasqay wawqe-panaykuna, manan mosoq kamachikuytachu qelqamuykichis, aswanpas qallariymantapacha yachasqaykichis ñawpa kamachikuytan. Chay ñawpa kamachikuyqa uyarisqaykichis willakuymi. 8Chaywanpas chay kamachikuyqa mosoqllan kashan, chaymi Jesucristoq kawsayninpipas qankunaq kawsayniykichispipas cheqaq kasqanta rikuchin. Laqhayaqqa ñan chinkapushanña, cheqaq k'anchaytaq k'anchashanña. 9Pipas “k'anchaypin kashani” nishaspa iñiqmasinta cheqnikushan chayqa, laqhayaqllapiraqmi kashan. 10Pipas iñiqmasinta munakuqmi ichaqa k'anchaypi kawsashan, manataqmi paypiqa ima misk'achiypas kanchu. 11Iñiqmasinta cheqnikuqmi ichaqa laqhayaqpi kawsanpas purinpas, manataqmi yachanchu maymanchus rishasqantapas, ñawinta tutayaq ñawsayachisqanrayku. 12Wawallaykuna, qankunamanmi qelqamuykichis, Jesucristoq sutinpi huchaykichiskunata Dios pampachasqanrayku. 13Tayta-mamakuna, qankunamanmi qelqamuykichis, qallariypipas kasqapuniña chay Cristota reqsisqaykichisrayku. Wayna-sipaskuna, qankunamanmi qelqamuykichis, saqrata atipasqaykichisrayku. Wawakuna, qankunamanmi qelqamuykichis, Yayata reqsisqaykichisrayku. 14Tayta-mamakuna, qankunamanmi qelqamuykichis, qallariypipas kasqapuniña chay Cristota reqsisqaykichisrayku. Wayna-sipaskuna, qankunamanmi qelqamuykichis, kallpayoq kasqaykichisrayku, Diospa simin sonqoykichispi kasqanrayku, saqratapas atipasqaykichisrayku. 15Ama kay pachata munakuychischu, amallataq chaypi kaqkunatapas munakuychischu. Pipas kay pachapi kaqkunata munakuqqa manan Yayata munakunchu. 16Kay pachaq kaqninkunaqa kaykunan: aychaq millay munayninkuna, ñawiq rikusqan millay munapakuykuna, kay pacha kawsaypi hatunchakuykuna ima, chaykunaqa manan Dios Yayamantachu paqarimun, aswanpas kikin kay pachamantan. 17Kay pachaqa tukukapushanmi, tukuy imaymana mana chanin munayninkunapiwan. Diospa munayninta ruwaqmi ichaqa wiñaypaq kawsanqa. 18Wawallaykuna, p'uchukay tiempoqa ñan chayamushanña, uyarirqankichismi Cristo contra sayariqpa hamunanta, chaymi kunanpas askhaña Cristoq contran sayariqkuna rikhurimunku, chayraykun yachanchis p'uchukay tiempo chayamushasqanta. 19Paykunan ñoqanchis ukhumanta lloqsipurqanku, ichaqa manan iñiq-masinchiskunapunichu karqanku, iñiq-masinchis kaspankuqa, ñoqanchiswanchá kashankuman karqan. Paykunaqa lloqsipurqanku mana mayqenninkupas iñiqmasinchischu kasqankuta yachanapaqmi. 20Qankunamanqa Criston Santo Espirituta qorqasunkichis, chaymi llapaykichis cheqaq-kayta reqsinkichis. 21Cheqaq-kayta reqsiqman hinan qelqamuykichis, qankunaqa allintapunin chayta reqsinkichis, cheqaq-kaymantaqa manataqmi ima llullakuypas paqarimunmanchu. 22¿Pitaq llullari? Pichus Jesusta “manan Cristochu” niqmi llullaqa. Chay runan Cristoq contranpi sayariqqa, paymi Yayatapas Churitapas negaqqa. 23Pipas Churita negaqqa manan Yayawan hukllachasqachu kashan. Pipas Churita reqsiqmi ichaqa Yayawan hukllachasqa kashan. 24Chayrayku, qallariymantapacha uyarisqaykichis Diospa siminta sonqoykichispi waqaychaychis, chay hina kaqtinqa qankunapas Yayawan Churiwan hukllachasqan kashankichis. 25Chaymi wiñay kawsayqa, chaytan Jesucristoqa prometewarqanchis. 26Chaykunatan qelqamuykichis qankunata q'otuyta munaqkuna hawa. 27Ichaqa, Jesucristomanta chaskisqaykichis Santo Espiritun qankunapi kashan, chaymi mana hukpa yachachinanraqchu kankichis, aswanpas kikin Santo Espiritun lliwta yachachisunkichis, yachachikuyninqa manataqmi llullachu, aswanpas cheqaqpunin. Chhaynaqa, imaynan Santo Espíritu yachachirqasunkichis chayman hina Cristowan hukllachasqa kawsaychis. 28Kunanqa wawallaykuna, Cristowan hukllachasqa kaychis, pay rikhurimuqtin ñawpaqenpi ama manchapakuspa p'enqakunanchispaq. 29Qankunaqa yachankichismi Jesucristoq chanin kasqanta, chayrayku yachallaychistaq pikunachus chaninkaqta ruwaqkunaqa Diospa wawankuna kasqankutapas.
Copyright
Learn More


text:
Umar Siiwuri ( Sívori)
Inriki Umar Siiwuri (Enrique Omar Sívori, Kasitlla simipi) (* 2 ñiqin kantaray killapi 1935 watapi paqarisqa San Nicolás de los Arroyos llaqtapi, Arhintina mama llaqtapi - 17 ñiqin hatun puquy killapi 2005 watapi paqarisqa San Nicolás de los Arroyos llaqtapi, Arhintina mama llaqtapi ) huk Arhintina Italya mama llaqtayuq piluta hayt'aqmi karqan.
Yuyarina
Chunkaywasikuna[llamk'apuy | pukyuta llamk'apuy]
Mamallaqtapura Qiirukuna[llamk'apuy | pukyuta llamk'apuy]
Kipuyuq pisichay[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Mama llaqta Atinakuykuna[llamk'apuy | pukyuta llamk'apuy]
Mamallaqtapura Qiirukuna[llamk'apuy | pukyuta llamk'apuy]
Kikin suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Estadísticas de Omar Sívori - Selección Argentina por RSSSF
- Obituario y semblanza del jugador, por UEFA.com (kastilla simi).
- Sivori golkuna
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Umar Siiwuri ( Sívori).


text:
1Nätan Jesusman yupachicug-mayinchi Febe jutiyog warmim gamcunam aywayämun. Payga cara Cencrea ninganchru Jesusman yupachicug gotucagcunata atendigmi. 2Chaura Munayniyog Diospa runan cayaptinga alipa chrasquipäcuy. Nätan yanapäna captinga yanapapäculay ima-aygachrüsi. Payga yanapasha achcatam runacunata, jinaman yanapämashatan nogatas. 3Cananga saludayulay Jesucristopita willapäcug-mayï Priscilata, jinaman gowan Aquilata. 4Paycunaga wanuchiyta munarcayämaptinsi manam dëjapäcamarachu. “Noganchitasi jina wanurga ‘Wanuchimäshun’ nir”. Chaymi nogaga paycunata “Gracias” nicuyä. Nätan manam nogalapishchu, antis Diosman yupachicug juc runacunas chaynuymi nircayan. 5Chaynuytag saludayulay chay Aquilapa wayinchru Jesusman yupachicug-mayinchicuna gotucagcunatas jinaman saludayärilay cuyashä Epenetotas. Paymi puntata Jesusman yupachicura wac Asia ninganchru. 6Saludayärilay Mariatas. Payga aliscam gamcunata ima-aygachrüsi yanapararcayäshunqui. 7Chaynuytag saludayärilay Andronicotawan Juniastas paycunaga ayllücunam. Paycuna capäcura carcelchru cag-mayïmi. Paycunaga Jesuspa cachran ruragcunapitas capäcun alinninpag ricashacamam, jinaman nogapita mas puntatam Jesusmansi yupachicurcasha. 8Saludayärilay Jesusman yupachicug cuyashä Ampliatotas, 9jinaman Urbanotas. Payga Cristopita willapacug-mayïmi, nätan cuyashä Estaquistas. 10Chaypita saludayärilay Apelestas. Payga Jesusman yupachicug canganpita aliscam cunchusha, jinaman Aristobulotas wayinchru cagcunatawan. 11Saludayärilay ayllü, Herodiontas jinaman Narcisopa wayinchru Munayniyog Jesusman yupachicugcunatas. 12Chaynuytag saludayärilay Trifenatawan Trifosa warmicunatas. Paycunaga Munayniyog Dios ningannuymi alisca uryarcayan. Jinaman saludayärilay cuyanganchi Persidatas. Paysi aliscam uryasha Munayniyog Diospag. 13Chaypita saludayärilay Munayniyog Dios acracungan Rufotas. Chaynuytag mamantas. Payga cara mamänuymi nogapag. 14Saludayärilay Asincritota, Flegonteta, Hermesta, Patrobasta, Hermasta, nätan paycunawan cayag Jesusman yupachicug-mayinchicunatas. 15Saludayärilay Filologotawan, Juliatas. Chaypita Nereotas panintas, jinaman Olimpastas, nätan paycunawan cayag Jesusman lapan yupachicugcunatas. 16Gamcunas saludänacurcay jucniquis jucniquis, cushishacama. Caypitas Cristoman yupachicug gotucagcuna lapanmi aparcayächimushunqui salüduta. 17Jesusman yupachicug-mayïcuna, amam Jesuspita raquicächipäcushunaypag jucnuyta yachrachigcunata cäsucurcanquichu, antis paycunapita ashucurcay. 18Chay runacunaga manam yachrachipäcun Jesús ningannuychu, antis quiquincuna munapäcungantam. Nätan mana aläpa musyag runacunaga “Razonchri” nirmi chay ima-ayga shumag rimapäcuptin chrasquipäcun. Chaynuypam pantacächipäcun. 19Lapanmi runacuna mayapäcusha ali cäsucugcama gamcuna capäcungayta. Chaymi nogaga alisca cushirayä. Chaura chaynuy cäsucuyta yachracurarcayarga capäcuy alita ruragcama. Nätan lutan rurapagga capäcuy lutan rurayta mana yachragcama. 20Chaura gasilata cawachicug Tayta Diosga, cananpita manas alä unaytam, gamcunachru chay Asyag ima ruray munayangantas manacagman muyuchinga. Nätan Munayniyogninchi Jesucristo cuyapälar ima-aygachrüsi yanapapäcushunqui gamcunata. 21Yanapämagnï Timoteos aparcayächimushunquim salüduta jinaman aparcayächimushunquitan ayllücuna Luciosi Jasonsi Sosipatersi. 22Pablopa cartan isquirbimug, noga Terciosi Munayniyog Diospa carmi salüduta apayächimü. 23Chaynuytan salüduta apayächimun gorpachämag Gayosi jinaman Jesusman yupachicug gotucagcunas. Nätan salüduta apayächimunmi cay marcachru tesorëru Erastos, jinaman Jesusman yupachicug-mayinchi Cuarto jutiyogsi. 25Chauraga Tayta Dios yanapapäcushunqui Jesucristopita noga yachrachipäcungagnuy cäsucuyar cawapäcunaypag. Tayta Diosga unay unaypitas aliscam munara chay juc casta runacuna ali willapata musyapäcunanta. Nätan chaynuy munayaptinsi manam musyapäcurachüga. 26Nätan cananga Diospa willacugnincuna isquirbipäcungannuymi, jinaman imaypita imaycamas cawayag Dios munangannuymi nä willapacayan Jesuspita maychru chaychrüsi chaynuypa Diosman yupachicur cäsucurcänanpag. 27Chaura japalaylan, ima-aygas musyag Diosninchi Jesucristopa alawasha cachun imaypita imaycamas. Chaynuy cachun.
Copyright
Learn More


text:
1Chay wichan Tayta Diosninchipa shiminta çhasquicujcuna sumaj achcayaran. Ichanga hebreo rimaj irmänucunawan griego rimaj irmänucuna micuy-janallan ticshaparänacuran. Hebreo rimaj irmänucunata jamurparan: ‹‹Waran-waran griego biyüdacuna ichic-ichicllata micuyta çhasquiycan›› nir. 2Chaymi Jesúspa çhunca ishcaywan caçhancuna llapan irmänucunata jayarcachir, niran: ‹‹Jamcunapa paçhayquita, janayquita ricallar cawanä mana camacanchu. Tayta Diosninchipa shiminta willacunäpaj mana atipashänachu. 3Irmänucuna, chaymi jançhis runata acray. Alli ricashcunata, Espíritu Santupa maquinçhu cawajcunata, yarpay-sapacunata acray. 4Nuwacuna Jesúspa shiminta willapäcullar, Tayta Diosninchita mañacullar cawashaj.›› 5Chaynuy niptin, llapan auniran. Chaymi jançhista acraran. Acraran Estebanta. Payga llapan shungunwan Tayta Diosninchita wiyacuj. Espíritu Santupa maquinçhu cawaj. Chaynuypis acraran Felipita, Prócoruta, Nicanorta, Timónta, Pármenasta, Nicolásta. Payga Antioquía runa caycarpis, Israel runaman ticraran. 6Jançhis runacunata acrarcur, Jesúspa caçhancunaman pusharan. Jesúspa caçhancunana maquinta umanman çhuraycur paycunapaj mañacuran: ‹‹Taytallau Tayta, cay runacuna aruyninta çharcunanpaj yanapaycullay, ari›› nir. 7Chaura Tayta Diosninchipa shiminta willacuptin, Jerusalén marcaçhu Tayta Diosninchipa shiminta çhasquicujcuna achcayaycaran. Tayta Jesúsmanna yupachicuran. Israel cüracunapis achcajmi payman yupachicuran. 8Estebanta Tayta Diosninchi llaquipar, alli ricaran. Sumaj yanaparan. Maquinçhu purichir, Tayta Diosninchi ruranantapis musyachicuran. Llapanpa ricay ñawinçhu munashantapis camacächiran. 9Chaypis waquin runacuna Estebanta ticrapuran. Ticrapuran Cirene runacuna, Alejandría runacuna, Cilicia runacuna, Asia runacuna. Paycuna Israel runa caran. Jutucaj ‹‹Caçharishcuna shuntacäna wasi›› nishançhu. 10Espíritu Santu yanapaptin, Esteban yarpay-sapa caran. Chaymi tincupajcuna imata rimarpis, Estebanta mana içhipuranchu. 11Chaymi jillayta juycur, llullacujcunawan tumpachiran: ‹‹Esteban Tayta Diosninchitapis, Moiséstapis pampaman çhuraycan›› nir. 12Chaynuy niptin, llapan runa ullgucaycäriran. Ullgucaycäriran mayur runacunapis, Moiséspa shiminta yaçhajcunapis. Ullgur, mayur Israel runacunapa sisyunninman Estebanta aparan. 13Tumpajcunatapis pusharan. Tumpacujcuna niran: ‹‹Cay runa Tayta Diosninchipa wasintapis, Moiséspa shimintapis pampaman çhuraycan. 14Tayta Diosninchipa wasintapis Nazaret marca Jesússhi juçhurachinga. Moiséspa shimintapis jungaycachingash. Llapantapis quiquinpa shiminpita musyanchi.›› 15Chaura llapan mayur Israel runacuna ricapäriptin, anjilpa jajllan achic-achicyashan-jinaraj Estebanpa jajllan achic-achicyaycaran.
Copyright
Learn More


text:
1Chaura Jesusga nä chrunca ishcayniyog discïpuluncunata “Chaynuypam rurapäcunqui” nircärimarga aywacura yachrachigmi. Chaura payga ali willapata willapacura marcan marcanmi chay Israel castacuna yachrapäcungäpa. 2Chauraga Jesús ima-aygatas rurayangantam Bautizag Juanga mayarunag carcelchru cayar. Chaymi ishcay discïpuluncunata cachraramunag 3Jesusta cay nir tapupäcunanpag: “¿Gamchu cayanqui chay shuyacurcayangä, ‘Juc salvacugtam cachramushag’ Dios ningan, u juctaragchu shuyapäcushag?” 4Nipäcuptinmi Jesusga cay nirun: “Pasay cutir Juanta willapäcamuy nogapita mayacurcayangayta, jinaman cay rurayangä ricarcayangayta. 5Payta willapäcamuy ñaushacunata ricapayächingäta, ratacunata cuticayächingäta, gueri nirayag leprawan gueshyagcunata cuticayächingäta, upacunata cuticayächingäta, wanushacunata cawacayächingäta, jinaman mana imaynagsi runacunata ali willapata willapacuyangäta. 6Chauraga pi maysi ‘Paychur u jucchur’ mana nimagga cushisham canga”. 7Nircuptinmi chay ishcay discïpuluncunaga cuticurcan. Chaylam Jesusga chaychru carcayag runacunata tapurun Juanpita cay nir: “¿Imanuy runa ricagtag aywapäcuray chunyag pampaman? ¿Walyaywan chagla cuyuchishatanuysi manacag runa ricagchu? 8Chauraga ¿ima ricagtag aywapäcuray? ¿Alisca alinnin jacusha runa ricagchu? Chay alinnin jacushacunaga carcayan reycunapa wayincunachrümi. 9Chaura ¿ima ricagtag aywapäcuray? ¿Diospa willacugnin runa ricagchu? Au, gamcunaga razonpa Diospa willacugnin runa ricagmi aywapäcuray. Payga cayan Diospa waquin willacugnincunapitaga mas alinnincagmi. 10Paymi cara ‘Nämi aywayämun’ nir willapacug. Paypitam isquirbishachrüsi Diosga cay niyan: ‘Gampa naupaytam willacugnïta cachrayä, paymi runacunata camariyanga. Gam chraptiqui chrasquipäcushunaypag’ nirsi. 11Shumag mayapäcamay: Bautizag Juannuyga manam canancama pi runas carachu. Nätan cananga Diospa munayninchru cawacagcuna manacagpag ricasha carcayarsi carcayan Bautizag Juanpitaga mas cushisham. 12Juan willapacunganpita-pacha canancama Diospa munayninchru cawapäcunanpag nä alisca aliscam yaycurcayan. Nätan yaycurcayanga razonpa alisca munagcunalaran Bautizag Juan aywamunganpita canancama. Chay lutan runacuna manam pasay munapäcunchu Dios mandangan cäsucuyta, nätan chaycunaga illacarachiylatam munarcayan imanaypanuysi. 13Nätan Juan shamungancamam Diospa lapan willacugnincuna isquirbipäcungansi jinaman Moisés isquirbingansi willapacashalarag cara Diospa munayninchru runacuna cawapäcunanpita. 14Nätan gamcuna chrasquicuyta munapäcuptiquiga, Juanmi cayan isquirbinganchru ‘Aywamunga Eliasmi’ ninganga”. 15Nircurmi chay mayarcurcayagcunata “Nipäcungagta shumag tantiapäcuy jinaman cäsucurcay” nirun. 16“Nätan gamcunaga shongoycuna munangannuy rurachiylatam munarcayanqui pitas” nircurmi, “Gamcuna carcayanqui juc pläzachrüchu tayarcayag walashcuna waquin walash-mayincunata cay nir gayararcayagnuymi: 17‘Quënata tushupäcunaypag töcaparcayaptïsi manam tushupäcunquichu. Jinaman wagapäcunaypag cantaparcayaptïsi manam wagapäcunquichu’ chay nipäcugnuymi carcayanqui. 18Chaymi Juan vïnuta mana upyaptin jinaman malagaptin, ‘Wac runaga cayan lutan espiritupa munayninchrümi’ nircayanqui. 19Nätan noga jana pachapita shamusha runa micuptïga upyaptïga, ‘Cay runaga munan micuylatam, upyaylatam, jinaman cuyanacuyninsi patentita cobragcunawan lutan ruragcunam’ nircayämanqui. Nätan chaynuy nircayaptiquis nogacunaga rurapäcungäpam reguechicurcayä Diospita capäcungäta” nira. 20Chaura Jesusga chay ima-aygas mana runala ruray atipänancuna rurangan marcacunachru runacunatam piñapaypanuy rimapayta galacuyun, jucha rurarcayanganpita mana wanacurcaptin cay nir: 21“¡Laquipaypagmi carcayanqui, Corazín marcachru yachragcuna! ¡Laquipaypagmi carcayanqui, Betsaida marcachru yachragcuna! Gamcunachru chay ima-aygatas rurangäta Tïro marcachru, Sidón marcachru ruräman cara, paycunaga nämi maysi chay jucha ruraypita wanacurcur Diosman cutirärinman cara, laquisha car jacuräcurcänanta jacucurcur, jinaman uchrpawan lushicarcärir. 22Chaymi gamcunata willayä: Dios juchacunata taripänan junag gamcunaga mas juyupa cunchuchisham capäcunqui Tïrochru jinaman Sidonchru yachrag lutan runacunapitaga. 23Nätan Capernaum marcachru yachragcuna, ¿‘Jana pachaman chräshunmi’ nircayanquichu? Antis gamcunaga capäcunqui nina wayiman jitayusham. Nätan Sodoma marcachru chay ima-aygatas rurangäcunata ruräman cara, canancamas cayanmanragchri cara chay marca. 24Chaymi gamcunata willayä: Dios juchacunata taripänan junag gamcunaga mas juyupa cunchuchisham capäcunqui Sodoma marcachru runacuna cunchunganpitaga”. 25Nircurmi Jesusga galacuyun cay niyta: “Tayta Dios, gam canqui alisca alim. Gampam jana pachas cay pachas. Nogaga aliscam cushirayä chay yachrag jinaman tantiag runacunapita pacarachingaypita, nätan wamranuysi carcayag runacunata musyachingaypita. 26Au Tayta Dios, gamga munangaynuymi rurarunqui”. 27Nircurmi runacunata cay nirun: “Tayta Diosga lapan ima-aygachrüsi munayniyog cananpagmi nä nimasha. Manam pisi shumagga musyanchu Diospa-mayin cangäta. Musyayanga quiquin Dios-mayilämi. Manatan pisi musyanchu Dios-mayï pi cangantas. Musyayäga nogalam, jinaman musyapapäcungas musyachingäcaglam. 28Chauraga runacunapa yachrachiylanwan alisca uryashanuysi, jinaman lasag guepishanuysi cawarcayagcuna niyangäta lapay chrasquicurcay. Nogaga runapa yachrachiylanwan cawaypita jamachipäcushaymi. 29Antis noga yachrayächingänuy cawayta galayapäcuy. Jinaman noganuy capäcuy manshu runa imatas awantagcama. Chaura chay niyangänuy cawapäcurga, cushisham capäcunqui. 30Noga yachrayächingänuy cawayga manam sasachu. Nätan rurapäcunaypag niyangäsi cayan aygas ruracuylam” nirun.
Copyright
Learn More


text:
1Huauquiguna, israelguna quishpichishca tucunauchun nisha ñuca shungu ucumanda yapa munasha Dioshuan cuintani. 2Ñáuca paigunamanda yachasha rimani. Paigunaga Diosta yapa sirbinchimi nishallata mana yachashcacuinta raungunami. 3Dios paigunata paihuan ali ranata mana yachashcamandami paiguna rashcagunallahuanmi ali tucunata munashcauna. Chasna asha Dios paigunata ali ranata mana munashcamanda mana cadsuc anaushca. 4Cristo huañusha chi mandashcagunata anchuchira tucui paita quiric runa Dioshuan ali tucuchun nisha. 5Chi mandashcagunata cadsushcamanda Dioshuan ali tucungahua Moises casna quillcashca: Maican runa Dios mandashcagunata pactachishaga chimandami causanga. 6Astahuanbas quirishcamanda Dioshuan ali tucungahua Diospa shimi casnami nin: Camba shungu ucui ama yuyaringuichu pita jahuapachama ringa Cristota ñucanchihuagma uraicuchingahua nisha. 7Chasnallata pita huañushcagunama ringa Cristota huañushcamanda causachingahua nisha ama yuyaringuichichu. 8Chasna yuyarina randimanda casna quillcashcata yuyarichi: Ñáucanchi camachishca shimiga Jesucristota quirinami nisha yachachinchimi, Diospa shimiga mana caruichu, camba mayanbimi, camba shimi ucuimi, camba shungu ucuimi tiyan, ninmi. 9Chimanda camba shimihuan Jesusca ñuca mandac amu man nishaga, Dios paita huañushcamanda cuti causachishcata camba shunguhuan quirishaga quishpichishca tucunguimi. 10Yuyarichi. Camba shunguhuan sirtu quirishami Dioshuan alichishca tucungui, camba shimihuan Cristoga ñucata mandac amu man nisha rimashami quishpichishca tucungui. 11Chasnallata Diospa shimi casna ninmi: Maican paita quiric runaga mana pingachishcachu tucunga. 12Israel runaguna mana-israel runagunahuas Diospacpi shuglla manaun. Jesucristoga tucui runagunata mandac amu asha tucui paita mañaccunata ashcata cunmi. 13Diospa shimi chasnallata nin: Tucui Diosta mañaccuna quishpichishca mangauna. 14Astahuan runaguna paita chara mana quirishaga imasata mañangauna. Paimanda chara mana uyaccunaga imasata quiringauna. Yachachic runa illacpiga imasata uyangauna. 15Yachachic runagunata mana cachashca acpiga imasata camachingahua ringauna. Chimandami Diospa shimibi casna nin: Diospa ali shimita yachachingahua purinaga yapa ali man ninmi. 16Chasna agllaita mana tucui israelguna chi ali quishpina shimita uyashallata mana cadsunaurachu. Paigunamanda huañuc Isaiaspas rimashca: Mana tucui runa ñucanchi yachachishcata quiringaunachu Dios. 17Chasna nigllaita quishpichic Cristomanda yachachishcata uyashcahuashami quirinata ushanaun. 18Chasnamanda casna tapuni, manachu Diospa shimita yachachishcata rinrihuan uyashcauna. Indá uyashcaunami. Diospa shimi casna nin: Paiguna yachachishcaga tucui munduibi uyarishcami. Paiguna rimashcagunaga tucui llactagunaibimi pactashca ninmi. 19Chasnallata cuti tapuni, israelguna rinrihuan uyasha manachu ali yachashcauna. Indá, ñaupa causac Moisesca Dios rimashcata casnami nishca: Mana-israelgunata ñuca yuyarishami canguna tumbaisiqui tucusha nisha ñucata cuti yuyaringahua. Ñáuca mandashcata mana yachaccunata japishami cangunata piñachisha libachinauchun nisha canguna cuti ñucahuagma shamungahua. 20Chihuasha huañuc Isaiaspas mana manzhasha Dios rimashcata casna quillcashca: Ñáucata mana mascac runagunaga ñucata tupahuashcaunami. Ñáucamanda mana tapuc runagunahuacpi ricurishcanimi. 21Maspas israelmanda Dios rimashcata Isaias casna quillcashca: Ñáucata piñasha mana uyac runagunata tucui uras yanapanata munashcanimi, nishca.
Copyright
Learn More


text:
1Jesusmi yacharurqa fariseokunapa rimasqanta. Paykunam nirqa: —Juanmantaqa Jesustam aswan achka runakuna qatichkan chaymi masta bautizachkan —nispa. 2Manam Jesuschu bautizarqaqa aswanqa discipulonkunam. 3Chay rimasqankuta yacharuspanmi Judea lawmanta Jesus kutikurqa Galileaman. 4Kutispanmi Samaria lawninta pasanan karqa. 5Chaymi chayarurqa Sicar sutiyoq llaqtaman. Chaypim kachkarqa churin Joseyman qosqan Jacobpa chakran. 6Chaypim karqa Jacobpa pozon. Jesusmi richkaspan pisiparuspan tiyaykurqa pozopa waqtanpi yaqa chawpi punchawta. 7Samaria law warmi yaku horqoq hamuruptinmi Jesus nirqa: —Yakullayki mamáy —nispan. 8Discipulonkunaqa manam chaypiñachu karqaku llaqtaman mikuy rantiq risqankurayku. 9Chay Samaria law warmim Jesusta nirqa: —Judio kachkaspaykiqa ¿imanasqataq ñoqa samaritanataqa yakuta mañawanki? —nispa. Judiokunaqa manam rimanakuqkuchu Samariapi kaqkunawanqa. 10Chaymi Jesus payta nirqa: —Sichum reqsiwaq Diospa qokuyninta chaynataq pim yaku mañakusuqnikita hinaspaqa ñoqatachá mañakuwankiman kawsachikuq yakuta hinaptinqa qoykimanmi —nispa. 11Hinaptinmi chay warmiñataq ñirqa: —Señor, manataq imaykipas kanchu yaku horqonaykipaqqa, pozopas ukuraqtaq. ¿Maymantataq qowankiman chay kawsachikuq yakutaqa? 12Ñawpa abueloyku Jacobmi saqewarqaku kay pozotaqa. Kay pozomantam tomaq kikinpas churinkunapas chaynataq animalninkunapas. ¿Icha paymantapas aswan munayniyoqchu qamqa kanki? —nispa. 13Chaymi Jesusñataq nirqa: —Pipas kay yaku tomaqqa mosoqmantam yakunayachikunqa. 14Ñoqapa yaku qosqay tomaqmi ichaqa haykapipas mana yakunayachikunqachu. Chay yaku qosqayqa toqyaq yaku hinam rikurinqa runapa ukunpi hinaspam qonqa wiñay kawsayta —nispa. 15Chaymi warmiñataq nirqa: —Señor, qoykuwayá chay yakuta manaña yakunayachikunaypaq, chayna kaptinqa manañach hamusaqchu yaku horqoq —nispa. 16Hinaptinmi Jesus nirqa: —Qosaykita qayamuspayá hamuychik kuska —nispa. 17Chaymi warmiñataq nirqa: —Manam kanchu qosayqa —nispa. Chaymi Jesus nirqa: —Arí, allintam ninki “Manam kanchu qosayqa” nispayki. 18Pichqañam karqa qosaykiqa, kunan kaqwanñataqmi uywanakuchkanki, arí chay nisqaykiqa cheqapmi. 19Chaynata niptinmi warmiñataq ñirqa: —Señor, Diosmanta willakuqchusmi qamqa kasqanki. 20Ñawpaq abueloykum Diosta yupaycharqa kay moqopi, judiokunañataqmi ninkichik Jerusalenpim yupaychanaqa —nispa. 21Hinaptinmi Jesus nirqa: —Creeway mamáy, hamuq punchawpiqa Dios Taytataqa yupaychankichik manam kay moqopichu nitaq Jerusalenpichu. 22Samaria law runakunaqa yupaychankichik mana yachastinmi, ñoqaykum ichaqa yupaychaniku reqsisqaykuta, salvakuqqa hamun judio casta runakunamantam. 23Ichaqa hamuchkanmi punchaw, ñam chayamuchkanña, cheqap yupaychaqkunaqa Dios Taytatam cheqap espiritupi yupaychanqaku. Paymi chaynata munan llapa yupaychaqninkuna rurananta. 24Diosqa Espiritum, chaymi yupaychaqninkunapas yupaychananku cheqap espiritupi. 25Chaymi warmiñataq nirqa: —Yachanim Cristo nisqanku Mesias hamunanta, pay hamuspanmi lliwta willawanqaku —nispa. 26Jesusmi nirqa: —Kay rimapayaqnikim Mesiasqa kani —nispa. 27Chaynata rimachkaptinkum discipulonkuna chayaramurqaku hinaspam admirakurqaku warmiwan rimaqta qawaykuspanku, ichaqa manam mayqanninkupas nirqakuchu: “¿Imatataq tapuchkanki?” nispaqa otaq “¿imanasqataq warmiwanqa rimachkanki?” nispaqa. 28Warmim puyñunta saqeruspan kutirirqa llaqtaman hinaspam willarqa runakunaman: 29—Rispa qawamuychik, huk runam tukuy ima rurasqayta niykuwan, ichapas payqa Cristo —nispa. 30Chaymi llaqtamanta runakuna rirqaku Jesuspa kasqanman. 31Discipulonkunañataqmi ruegarqa Jesusta: —Mikuykuy —nispanku. 32Jesusñataqmi nirqa: —Ñoqapaqa kachkanñam mikunayqa qamkunapa mana yachasqaykichik —nispa. 33Discipulonkunañataqmi tapunakurqaku: —¿Pitaqcha aparamunman karqa mikuyta? —nispanku. 34Jesusmi nirqa: —Chaytaqa rurachkani kachamuwaqniypa munasqanta ruraspaymi hinaspa kamachisqanta tukuspaymi. 35Qamkunam ninkichik: “tawa killaraqmi faltachkan cosechapaq” nispa, ichaqa ñoqam nikichik, qawariychik tarpusqakunata, ñam kachkan poqosqaña cosechanapaq. 36Cosechapi llamkaqkunapas chaskinqañam pagonta, paykunam huñunqaku wiñay kawsaypaq cosechata chaymi kusikunqa tarpuqpas chaynataq rutuqpas. 37Runakunaqa cheqaptam ninku: “Tarpuqqa hukmi, hukñataqmi cosechaq” nispa. 38Ñoqam kacharqaykichik mana llamkasqaykichik kaqta cosechanaykichikpaq, hukkunamá llamkarqaqa, qamkunañataqmi paykunapa llamkasqanta tukupankichik. 39Chay Samaria law runakunam achkaq iñirqaku Jesusman: “Tukuy ima rurasqaytam niykuwan” nispa chay warmi nisqanrayku. 40Samaria law runakuna hamuspanmi Jesusta ruegarqaku paykunawan qeparinanpaq, chaymi Jesus paykunawan karqa iskay punchaw. 41Jesuspa rimasqanta uyarispankum aswan achkaraq iñirqaku. 42Chay warmitam nirqaku: —Manam qampa nisqallaykiwanñachu iñinikuqa aswanqa kikiykuñam uyariykuniku hinaspam yachaniku payqa cheqaptapuni kay pachapi runakuna salvaq kasqanta. 43Jesusmi Samaria lawpi iskay punchaw karuspan Galilea lawman rirqa. 44Jesusmi niq: —Diosmanta willakuqtaqa kikinpa llaqtanpiqa manam allintaqa chaskinmankuchu —nispan. 45Galilea lawman chayaruptinkum chaypi runakuna kusikuywan chaskirqaku. Jerusalen Pascua Fiestaman riqkunam rikumurqaku fiestapi Jesuspa tukuy imakunapas rurasqanta. 46Jesusmi kutirqa Galilea lawpi kaq Cana llaqtaman, chay llaqtapim ñawpaqta yakuta vinoyarachirqa. Capernaum llaqtapim karqa reyta yanapaq runa, paypa churinmi onqorqa. 47Chaymi Judea lawmanta Galileaman Jesuspa chayaramusqanta yacharuspan rirqa churin sanoyachinanpaq ruegakuq, chay onqoqqa ñam wañunayachkarqaña. 48Jesusmi nirqa: —Qamkunaqa manam creewaqchikchu admirakuypaq milagrokunata mana rikuspaykichikqa —nispa. 49Hinaptinmi reypa yanapaqninñataq nirqa: —Hakuchikyá manaraq churillay wañuruchkaptin —nispa. 50Jesusmi nirqa: —Ripukuyñayá, churikiqa sanoyarunñam —nispa. Chay runam Jesuspa nisqanta creespan ripukurqa. 51Wasinman hichpaykuchkaptinmi sirvientenkuna taripaykamuspan nirqa: —Churikiqa sanoyarunñam —nispa. 52Chaymi tapurqa: —¿Imay horatataq sanoyarurqa? —nispa. Chaymi nirqaku: —Qayna punchaw doce waqtaytam calenturan chinkarurqa —nispa. 53Chaymi taytan yuyarirurqa chay horatapuni Jesuspa nisqanta, paymi nirqa: “Churikiqa sanoyarunñam” nispa. Chaymi payqa llapallan aylluntin Jesusman iñikurqa. 54Kay iskay kaq milagrotaqa rurarqa Judeamanta Galileaman Jesus rispanmi.
Copyright
Learn More


text:
1Aywacuycashançhu yuriyninpita-pacha japra runata Jesús tariran. 2Chaymi purïshijnincuna tapuran: ‹‹Tayta Jesús, ¿imanirtaj cay runa japra yurisha? ¿Maman-taytan jucha-sapa cashanpitachu, quiquinpa juchanpitachu?›› nir. 3Jesúsna niran: ‹‹Mana quiquinpa juchanpitachu, mana maman-taytanpa juchanpitachu; manchäga Tayta Diosninchi munayniyuj cashanta runacuna musyananpämi. 4Cay pachaçhu cashäcaman caçhamaj Tayta Diosninchipa shungun munashanta rurashun. Aywacuptï, ima ruraytapis mana camäpacunquipächu. 5Cay pachaçhu cashäcaman achqui achicyashan-jina Tayta Diosninchipa shiminta willacuycäshaj. Shungun munashantapis ruraycäshaj.›› 6Chaynuy nir Jesús tuwayllanwan mituta ruraran. Nircur japrapa ñawinta piçhuparan. 7Piçhuparcur, niran: ‹‹Siloé püsuman aywaycur, mayllacuy.›› Rimayninçhu: ‹‹Siloé›› ninan: ‹‹Caçhamusha›› ninanmi. Japra runana änir mayllacuran. Ñawinta mayllacurir, ricaycarna cuticuran. 8Chaura bisïnuncuna, ricsinacushancuna niran: ‹‹Tagay runa mañapacuj japra, ¿au?›› 9Waquin niran: ‹‹Au, paymi.›› Waquinna niran: ‹‹Mana paychu. Ichanga pay-nirajmi.›› Quiquinna niran: ‹‹Chay japra carä.›› 10Chaura tapuran: ‹‹¿Imanuypataj ñawiqui quiçhacasha?›› nir. 11Allchacaj runana niran: ‹‹Mituwan ñawïta Jesús piçhupamasha. Jinarcur Siloé püsuçhu ñawïta mayllacunäpaj caçhamasha. Mayllacushallä ñawï quiçhacäcusha.›› 12Chaura tapuran: ‹‹¿Mayçhütaj chay runa caycan?›› nir. Tapuptin, niran: ‹‹Mana musyächu.›› 13- 14Mituta rurarcur japra runata Jesús allchacächishan junajga diyawarda caran. Chaymi chay runata fariseucunaman aparan. 15Fariseucunana allchacaj runata tapuran imanuypa ñawin quiçhacashantapis. Tapuptin, niran: ‹‹Ñawïta mituwan piçhupamasha. Mayllacuriptï, ricarä.›› 16Fariseucunana niran: ‹‹Chay allchacächij runa Tayta Diosninchita mana manchapacunchu. Diyawardaçhu allchacächir, juchaçhu aruycan.›› Waquincunana niran: ‹‹Jucha-sapa caycar, ¿imanaypataj jishyaçhuta allchacächinman? Tayta Diosninchi jucha-sapata mana yanapanmanchu.›› Chaynuy nir quiquin-pura apaycaçhänacuran. 17Chaura yapay tapuran: ‹‹Ñawiquita quiçhaj runapaj, ¿imatataj yarpanqui?›› Tapuptin, niran: ‹‹Tayta Diosninchipa willacujninmi canga.›› 18Mayur Israel runacunam ichanga mana riguiranchu: ‹‹Llullacuycanqui. Mana japrachu cashcanqui›› nir. Chaymi allchacaj runapa maman-taytanta jayarcachir, tapuran: 19‹‹¿Cay runa rasunpachu wamrayqui? ¿Rasunpachu japra yuriran? ¿Imanuypataj allchacasha?›› nir. 20Chaura maman-taytan niran: ‹‹Au, wamrämi. Rasunpa yurishanpita-pacha japra caran. 21Ichanga imanuypa allchacashantapis, pï allchacächishantapis mana musyächu. Payga auquisna. Sumaj musyayta munar, quiquinta tapunquiman.›› 22- 23‹‹Payga auquisna. Sumaj musyayta munar, quiquinta tapunquiman›› niran mayur runacunata manchacushpan. Mayur runacuna mayna parlanacuran: ‹‹Pipis Jesústa: ‹Washäcujninchi› nir çhasquicuptin, shuntacäna wasipita jargushun. Ama ricalläshunpishchu›› nir. 24Chaypis mayur runacuna ñawin quiçhacaj runata yapay tapuran: ‹‹Tayta Diosninchi ricaycämanchim. Canan rasullanta willamay. Chay Jesús jucha-sapa cashanta musyä.›› 25Chaura allchacaj runa niran: ‹‹Jucha-sapa cashantapis, mana cashantapis mana musyächu. Japra captïpis, ñawï quiçhacashallanta musyä. Ricaycäna.›› 26Chaypis yapayraj tapuran: ‹‹¿Imatataj rurasha ñawiqui quiçhacänanpaj?›› nir. 27Chaura niran: ‹‹Mayna willashcaj. Willaptijpis, mana riguinquichu. ¿Imanirtaj yaparir-yaparir tapupaycämanqui? ¿Jamcunapis Jesústachu jaticurcuyta munarcaycanqui?›› 28Chaura ashllir mayur runacuna niran: ‹‹Jucha-sapa runaman yupachicunqui. Jatiraycanquipis. Nuwacunam ichanga Moiséspa shimillanman yupachicü. 29Payga Tayta Diosninchipa shiminta willacuran. Jesústam ichanga mana ricsillächu. Pipa wawanraj cacullanpis.›› 30Allchacaj runana niran: ‹‹¿Imataraj rimacunquipis? Pipa wawan cashanta mana musyaptiquisi, paymi ñawïta quiçhasha. 31Juchaçhu arujcunata Tayta Diosninchi mana yanapashanta musyanchi. Wiyacujcunallatam, manchapacujcunallatam yanapan. 32Yuriyninpita-pacha japrata allchacächishanta imaypis mana wiyashcanchichu. 33Chaymi Tayta Diosninchipa Wawan cashanta musyä. Manchäga imatapis mana ruranmanchu.›› 34Chaura mayur runacuna niran: ‹‹Yurishayquipita-pacha marca-pingay caycar, ¿piraj canqui piñapämänayquipaj?›› Shuntacäna wasipitapis jarguran: ‹‹Ricaytapis mana munallajchu›› nir. 35Allchacächishan runata jargushanta Jesúspis mayaran. Chaymi allchacaj runawan tincur, niran: ‹‹¿Tayta Diosninchi caçhamushan Washäcujman yupachicunquichu?›› nir. 36Allchacaj runana niran: ‹‹Au, tayta. Ichanga, ¿pitaj Washäcuj canga?›› 37Jesúsna niran: ‹‹Washäcujmi cä. Mayna ñawiquitapis quiçhashcä.›› 38Chaura Jesúspa ñaupanman jungurpacuycur, alliman çhuraran: ‹‹Jammanmi yupachicü, Tayta›› nir. 39Jesúsna niran: ‹‹Cay pachaman shamushcä llapan runapa shungunta musyapänäpaj. Tayta Diosninchipa maquinçhu cawananpaj japracunapa ñawinta quiçhashaj. Ricajcunapa ñawintam ichanga chapashaj.›› 40Jesúspa shiminta wiyar, waquin fariseucuna niran: ‹‹¿Japraçhi carcaycä?›› 41Jesúsna niran: ‹‹Rasunpa japra caycar, mana juchayujchu canquiman. Ricaycämar mana aunimashayquipitam ichanga, juchayuj carcaycanqui.››
Copyright
Learn More


text:
Chaquy
Chaquy nisqawanqa runa sach'a-sach'atam kañaspa urmachin chakrata rurananpaq.
Ancha allin, puquna allpa kaptinqa - ahinataq yana allpa -, achka watakunatam allin chakrakunam kanqa, allin allpayuq chawa chakra nisqa.
Astawantaq piyata (ruku-mawka) nisqa chakrakunapi aslla watakunatam chakra yurakunata puquchinku, chaymantataqmi chakratam sallqaman saqinku, sach'a-sach'ap musuqmanta wiñakunanpaq. Huk, iskay watamanta huk wayuq mallkikunam wiñan, chaymantataqmi aswan hatun sach'akunam, llukcha uku nisqapas. Chay hinatam musuq sach'a-sach'am tukukun.
Ichataq sallqata mana allinta riqsiq runakuna sach'a-sach'ata chaquspa chaymantataq manaña sallqamanchu saqispa, sach'a-sach'a qullusqa kanqa. Chay hinatam achka paray sach'a-sach'akunam wañun.


text:
1Amitaipa churin Jonasmanmi Señor Diosqa rimaykurqan: 2Phaway riy hatun Nínive llaqtata, hinaspa chay llaqta contra kunkayoqta willamuy, sinchi mana chanin ruwasqankunan ñoqaman chayamun, nispa. 3Jonastaq ichaqa Señor Diospa qayllanmanta Tarsisman ayqekunanpaq puririrqan, Jope llaqtaman uraykuspantaq Tarsisman riq barcota tarirqan. Pasajenta pagaspataq chayman riqkunawan barcoman haykurqan, Señor Diospa qayllanmanta karunchakunanpaq. 4Señor Diosmi ichaqa lamar-qochapi sinchita wayrachimurqan, sinchitapunin phoqchiqerqan, chaymi barcopas yaqaña p'akikapusharqan. 5Barco purichiqkunataq maytapuni mancharikurqanku, hinan diosninkuta sapanka waqyakurqanku. Chaymi barco qasichinapaq tukuy imaymanata lamar-qochaman wikch'uykurqanku. Chaykamataq Jonasqa barco ukhuman haykuspa chaypi misk'ita puñusharqan. 6Hinan barcopi kamachikuqqa Jonasman qayllaykuspa nirqan: –¿Imaynataq puñukushankiri? ¡Hatariy, diosniykimanta waqyakuy! Ichapaschá pay khuyapayawasunman, manataq wañusunmanchu, nispa. 7Chaykamataq barco purichiqkunaqa ninakurqanku: –Sorteasun, piqpa huchanmantachus kay mana allinpi rikukusqanchista yachananchispaq, nispa. Sorteasqankutaq Jonasman chayarqan. 8Hinan paykunaqa Jonasta tapurqanku: –Chay hinaqa, willawayku imanaqtinchus kay mana allinpi rikukusqanchista. ¿Imamantaq hamushanki? ¿Maymantataq hamushanki? ¿May suyumantan kanki? ¿May llaqtayoqtaq kanki? nispa. 9Jonastaq kutichirqan: –Hebreo runan kani, Señor Diostan yupaychani, paymi lamar-qochata hallp'a pachata kamaqqa. Paymi Hanaq Pacha Diosqa, nispa. 10Jonasqa willallarqantaqmi Señor Diospa qayllanmanta ayqekushasqanta, paykunataq chayta yachaspa sinchita mancharikurqanku. Hinaspan tapuykurqanku: –¿Imaraykutaq chayta ruwarqanki? nispa. 11Lamar-qocha aswan-aswanta phiñakuqtintaq, paytaqa tapuykullarqankutaq: –¿Imanasqaykikutaq lamar-qochaq phiñakuynin thaninanpaq? nispa. 12Jonastaq kutichirqan: –Hap'ispa lamar-qochaman wikch'uykuwaychis, chaymi lamar-qochaqa thanipusunkichis. Ñoqaqa yachanin huchay hawa kay sinchi wayra wayramusqanta, nispa. 13Chaypas chay runakunaqa barcota hallp'a pataman chayachiyta munaspan tukuy kallpawan lloqenawan qachirqanku, ichaqa manan atirqankuchu, lamar-qocha paykunapaq aswan-aswanta phiñakuqtin. 14Chaymi Señor Diosmanta waqyakuspa nirqanku: –¡Señor Dios, ama kay runa hawa wañuchiwaykuchu, manataqchus huchallikun chayqa wañusqanmanta ama huchachawaykuchu, Señor Dios, qanqa maychus munayniykiman hina ruwaqmi kanki! nispa. 15Hinaspan Jonasta hap'ispa lamar-qochaman wikch'uykurqanku, chaymi lamar-qochaqa manaña phiñakapurqanchu. 16Hinan chay runakunaqa Señor Diosta anchatapuni manchakurqanku, hinaspan Señor Diosman sacrificiota haywarqanku, prometekurqanku ima. 17Señor Diostaq hatunkaray challwata wakichirqan Jonasta millp'uykunanpaq, hinan Jonasqa kinsa p'unchay, kinsa tuta challwaq wiksanpi kasharqan.
Copyright
Learn More


text:
Naoto Kan
Naoto Kan, Naotō Kan (Nihun simipi: 菅 直人), sutiyuq runaqa ( * 10 ñiqin kantaray killapi 1946 paqarisqa Ube llaqtapi - ) Nihun mama llaqta Pachaykamay kamayuq wan pulitiku.
2010 watamanta 2011 watakama ñawpaq kuti Nihunpa Uma kamayuqnin karqan.
Tayta: Hisao Kan; Mama: .
Ñawpaq warmi: Nobuko Kan
Churinkuna: 2 (Gentarō wan Shinjirō Kan).
Qillqaqkuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Naoto Kan.
- Kastilla simipi:
- Biografía por Fundación CIDOB
- Inlish simipi:
- Nihun simipi:


text:
1Jesusmi Dios cachashca quishpichic Cristo acta quiric runagunaga tucuillami Yaya Diospa huahuaguna tucushca anchi. Chasnallata maican runa Yaya Diosta llaquicca ña paihua huahuagunatahuas llaquinmi. 2Ñáucanchi Yaya Diosta llaquishaga pai mandashcagunatas pactachishaga paihua huahuagunatahuas llaquiushcatas yachanchi. 3Yaya Diosta llaquinaga pai mandashcagunata pactachina man. Ñáa pai mandashcagunaga pactachinata ushanalla an. 4Chiraicumi tucui Diospa huahuagunaga mundui ac juchata binsinaun. Ñáucanchi Jesucristota quirishcamandami juchata binsinata ushanchi. 5Pita jucha yuyaita binsic an. Jesusca Diospa churi man nisha shungumanda quiric runaga ima juchatas binsinata ushanmi. 6Jesucristo cai munduma shamushaga yacuhuanmi bautisarira, rahuaita talishami huañura. Pai yacuhuan bautisarishcamanda, rahuai talirishcamandas Diospa Samaillatami rimashca. Diospa Samaiga sirtuta rimac man. 7Jesucristo shamushcataga quimsa (3) ricusha rimaccuna tiyanaun: Diospa Samai, yacuhuas, rahuaibas, cai quimsaguna Jesusmanda pariumi rimanaun. 9Runaguna sirtu ricushcata rimacpiga quirinchimi, randi Yaya Dios rimashcaga astahuanbas mas balic man. Yaya Diosllatami paihua churi Jesucristo shamunamandaga rimara. 10Tucui runa Diospa churita quiricca Dios rimashcata paihua shungu ucuibimi charin, astahuan Dios rimashcata mana quiricca Diosta llullactashina ran, paihua churimanda Dios rimashcata mana quirishcamandami. 11Chimandami Yaya Dios casna rimashcata nin: Tucui Jesucristota quiriccunama Yaya Dios huiñai causaita cushcami. Chi huiñai causanaga paihua churihuagllaimi tiyaun. 12Maican runahuas Diospa churi Jesucristota quiricca huiñai causaitami charin, randi Diospa churita mana quiricca huiñai causaita mana charinzhu. 13Jesucristota quiriccunama caita quillcauni canguna huiñai causaita sirtu charishcataga yachangahua nisha. 14Jesucristota quirishcamandami ñucanchi imatahuas Dios munashcatashina mañasha tapucpiga pai uyangallami nisha yachanchi. 15Pai uyac acta yachashami chasnallata yachanchi ñucanchi tapushcagunata pai ña cuitucushcanchi. 16Maicanbas shuc quiric huauqui mana huañunama apauc juchata raucta ricushaga paimanda Diosta mañaichi. Mañasha tapucpi Yaya Dios chi huauquita janbingami. Ñáa huañunama apauc juchagunahuas tiyan, chi tunu juchagunamandaga Diosta mana mañanachanguichi nini. 17Sirtu tucui mana alita rashcagunaga jucha man. Chasna agllaita mana tucuiguna huañunama apauc juchagunata ranaunzhu. 18Yachanchimi Diospa huahuagunaga ashami mana juchata rasha causaunchichu. Diospa churi Jesucristo ñucanchita cuiraushcamandami supai mana imatas ranata ushangachu. 19Ñáucanchi Diospa huahuaguna ashcata yachanchimi. Randi cai tucui mundu intirumi supaiba maquibi aun. 20Chasnallata yachanchi Diospa churi Jesucristo shamushcata. Paimi ñucanchima yuyaita cura sirtupacha Dios acta yachanauchun nisha. Cunanga quiquin Dioshuan paihua churi Jesucristohuanbas pariumi causaunchi. Paimi sirtupacha Dios asha paillami huiñai causaita cuc an. 21Llaquishca huahuaguna, imatas camba shungu ucui diosshina ima tucuccunamanda anchurichi. Chasna achun. Chillata rimani, Juan.
Copyright
Learn More


text:
Badlands mamallaqta parki
Badlands mamallaqta parki nisqaqa Hukllachasqa Amirika Suyukuna mama llaqtap South Dakota suyupi huk mamallaqta parkim.
Yuyarina
Allpa saywachi[llamk'apuy | pukyuta llamk'apuy]
Chiriqunuy[llamk'apuy | pukyuta llamk'apuy]
Flora Faunapas[llamk'apuy | pukyuta llamk'apuy]
Wiñay kawsay[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Badlands mamallaqta parki.


text:
1Chaynuy nircayag manam alisca alinninpag ricacurchu, antis Dios cachrapäcamasha captinmi. Chaymi gamcunaman chrapäcamunäpag, mana munapäcüchu pisi credencialtarag gopäcamänanta, chay waquincunam ichaga credencialwanrag puripäcun. Manatan munapäcüchu gamcuna credencialta gopäcamänaytas juc runacunaman aywapäcunapagsi. 2Antis gamcuna Dios munangannuy canan ali cawarcayangaymi cayan credencialnïcunaga, chay ali cawarcayangaytam nogacuna willapäcurcayä pitas maytas. Nätan chayta mayarmi pisi Diospa cachran rurag capäcungäta musyarcayan. 3Chauraga yachrachipäcungagnuysi Dios munangannuy cawarcayangaypam nogacunapita Cristoga musyayächin paypa cachran rurag capäcungäta. Chay credencialnïcunaga manam tintawan isquirbishachu, antis chay credencialga cayan yachrachipäcungagnuy Santu Espíritu yanapapäcushuptiqui ali cawarcayangaymi. Chaura Santu Espíritu tantiachimanchi manam chay läja rumichru Diospa isquirbishannuylachu, antis payga quiquinmi chaynuyla yanapämanchi Dios munangannuy ali cawayta. 4Chaynuy nircayag Diospa naupanchrümi Cristo yanapapäcamaptin. 5Chaynuy nipäcug manam alisca yachracusha carchu u quiquïcunapa yarpayläcunapitachu, antis ali willapa willapacuyta Dios quiquin yanapapäcamaptinmi gamcunaga ali cawagman muyurarcayanqui. 6Diosmi nogacunataga nirarcayäman pitas maytas chay mushog conträtapita willapacurcänäpag. Chay mushog conträtapita nirga nircayag Santu Espiritupa munayninchru cawaypitam. Chaura manam nipäcug chay unaypita isquirbisha cayag conträtapitachu. Musyanganchinuysi Moiseswan Dios isquirbichinganga musyachimanchi Diosta mana cäsucugcuna imaysi paywan mana cawapäcunanpitam. Nätan Santu Espirituga yanapämanchi Dios cäsucuytam paywan imaycamas cawananchipag. 7Nätan Moiseswan rumichru Dios isquirbichingancuna chay mana cäsucug runacunapag “Paycunaga cunchuchisham canga” nir isquirbisha cayaptinsi runacunaga shumagmi tantiapäcura chay isquirbishacuna Diospita canganta. Chaymi Israel castacunaga mana atipapäcurachu Moisespa cäran rircariyta alisca chipchipyaptin, mas guepaman chipchipyaynin illacänan cayaptinsi. 8Chaura chay mushog conträtapita willapacurcayaptïga Diosga mas shumagmi tantiachinga Santu Espíritu runacunata tantiachinanpag aywarayämuptinga. 9Chaura chay mana cäsucugcuna Dioswan mana cawapäcunanpag isquirbisha cayagta yachrachiysi ali cayaptinga, cananga mas alinninmi cayan chay ali willapata yachrachïga pitas maytas Diosman yupachicugcunata mana juchaynagpag Dios ricananpag. 10Chaura cäran chipchipyayaptin Dios mandangancunata Moisés yachrachingancunapitaga, mas alim cayan ali willapata yachrarcayächingäga. 11Nätan cäran chipchipyayaptin Moisés yachrachingancunaga shumag cayarsi, cara manam alä unaypagchu. Chaura chaypitas mas shumagmi cayan Diospa willapanga imaypita imaycamas chaynuyla cananpag Dios nisha captin. 12Chaura chay willapa chaynuy canganta musyarmi nogacunaga yachrarcayächï pita maytas mana manchacular. 13Nätan nogacunaga manam Moisés cäranta chapacuyur yachrachingannuychu yachrachipäcü, chay ali willapata. Payga cäranta juc sagpiwan chapacuyur yachrachira, Israel castäcuna chay cäranpa chipchipyayagnin waranpa waranpa illacayagta mana ricapapäcunanpagmi. 14Chaura chay sagpiwan chapasha yachrachiptinmi runacunaga mana tantiapäcurachu imay chay chipchipyay illacangantas. Chay sagpiwan cäran chapacushanuymi canansi carcayan chay unaycag conträtata leyigcunaga, chaymi mana tantiapäcunchu. Nätan chay chapashanuysi cayga illacan Cristoman yupachicusham. 15Chaynuylam Moisés isquirbinganta leyigcunaga canancamas mana tantiapäcunragchu sagpiwan cäran chapacushanuysi capäcur. 16Nätan pisi juchancunapita wanacurcur Munayniyog Jesusman yupachicugga cayan chay cäranpita sagpi jorgognuysi ali tantiagmi. 17Chaura Santu Espirituga Munayniyog Diosmi. Nätan pisi Santu Espíritu munangannuy cawagga nämi Moisés isquirbingannuy cawaypitaga yargorayan. 18Chaymi canan noganchiga lapanchis cäranchi garishanuy carga nä cayanchi juc espëjunuy. Chaura noganchita rircärimarninchim runacuna tantiapäcunga Dios alisca alisca munayniyog canganta. Chaura Diosga chay munayninwanmi muyuyächimanchi Jesusnuysi ali cawagman Munayniyog Santu Espíritu yanapämaptinchi.
Copyright
Learn More


text:
2 Corintios 1Mushuj Testamento Diospaj Shimi (MTDS)
1 Taita Dios munashpa, Jesucristomanta huillagrichun mingashca Pablomi cani. Caitaca, huauqui Timoteondijmi, Corintopi Diospaj tandanacushca crijcunamanpish, tucui Acaya llajtapi Diospajlla causaj crijcunamanpish quillcani:
2 Ñucanchij Yaya Diospish, Apunchij Jesucristopish cancunamanca, jatun c'uyaita, sumaj causaita cushca cachun.
Ima llaquipipish Diosmi cushichin
3 Apunchij Jesucristopaj Yaya Diostaca, ‘Allimari cangui’ nishunchigri. Paica, ñucanchijta jatunta llaquij Yayami, tucui imapipish cushichij Taita Diosmi. 4 Ñucanchij ima llaquipi cajpipish, Paimi cushichin. Shujtajcuna ima llaquipi cajpipish, ñucanchijta Pai cushichishca shinallataj cushichichunmi, ñucanchijtaca chashna cushichin. 5 Jatun llaquicunata Cristo apashca shinallatajmi, ñucanchijpish jatun llaquicunata apacunchij. Chashnallataj Cristollamantatajmi yallitaj cushicunchij. 6 Cancuna cushicuchun, quishpirichun nishpallami ima llaqui shamujpipish, chai llaquitaca apacunchijlla. Shinallataj Taita Dios ñucanchijta cushichishpapish, cancuna cushicuchun, quishpirichunllatajmi cushichin. Chashna rurajpimi, cancunapish ñucanchij shinallataj, ima llaquitapish apai tucunguichij. 7 Cancunapish ñucanchij shinallataj llaquicunata apashcamantaca, ñucanchijta shinallataj cushichingami. Chaitaca, allimi yachanchij.
8 Huauqui, panicuna, cancunamanca Asia llajtapi jatun llaquicuna ñucanchijta japishcatami parlashun ninchij. Chai llaquica, mana apai tucuipaj yallitaj sinchi cajpimi, ‘Ña mana ashtahuan causashunchu’ yuyarcanchij. 9 Chaimantami ñucanchijca, ‘Ñami huañunchij’ yuyarcanchij. Ñucanchijllataj imatapish rurai tucushcata ama yuyachun, ashtahuanpish huañushcacunata causachij Taita Diospi shunguta churachunmi, chashnaca tucurca. 10 Diosmi ñucanchijtaca, huañuna jatun llaquimanta quishpichirca, cunanpish quishpichicunmi. ‘Cutinpish quishpichingami’ nishpa, Pai yuyaillami shuyacunchij. 11 Cancunaca, ñucanchijmanta Diosta mañapaichijlla. Achcacuna ñucanchijmanta mañajpimi, imatapish allicunata Taita Dios ñucanchijman cujpica, achcacunallataj Paitaca pagui ningacuna.
Pabloca Corintoman rinatami shujtaj punllapaj saquishca
12 Cai pachapica, ñucanchijca maipipish Taita Diospajlla alli causashcata, ashtahuanca cancunapaj ñaupajpi chashna causashcata ñucanchij shungu yuyachijpimi, jatunta cushicunchij. Mana ñucanchijllataj yachaj cashcamantachu, ashtahuanpish mana c'uyaipajta Taita Dios c'uyashcallamantamari, chashna alli causacunchij. 13 Cancunaman ñucanchij quillcashpaca, cancuna ricushpa entendinallatami nircanchij. Chaicunataca, tucuita alli yachashpa catishpami, alli canguichijman. 14 Apunchij Jesús shamui punllapica, ñucanchijmantami cushicunguichij. Ñucanchijpish cancunamantami cushicushun. Ñucanchij chashna nishcataca, ñami ashata entendishcanguichij.
15 Chaimantami ñucaca, cancunataraj ricugrisha nicurcani. Cai cutihuanca, ishqui cutinmi cancunapaj allipaj ricuj shamusha nicurcani. 16 Macedoniamanca, cancunapajtami risha. Chaimanta tigramushpapish, cancunapajtami tigrasha. Ñucataca cancunami, Judeaman cachana canguichij. 17 Ñuca caita rurana tucushpaca, ¿nij tucushcallatachu yuyanguichij? ¿Mana cashpaca, ñuca quiquin yuyaillamanta rurana tucushpachu, ña «ari» nicun, ña «mana» nicun puricujta yuyanguichij?
18 Taita Diosca, Pai nishcata pajtachij caj shinallataj, ñucanchijpish cancunaman nishcataca, «ari» nicun, «mana» nicun nishpa, mana purinchijchu. 19 Diospaj Churi Jesucristomantami, ñucapish, Silvanopish, Timoteopish, cancunamanca huillarcanchij. Cristoca «ari» nicuj, «mana» nicuj, mana canchu. Paipica, «arillami» tiyan. 20 Taita Diosca, Pai imallata rurasha nishcataca, Jesucristomantami «ari» nishca. Chaimantami paimanta, «Chashna cachun» nishpa, Diosta sumajyachinchij. 21 Taita Diosmi ñucanchijtapish, cancunatapish Jesucristota alli catichun yachachicun. Paillatajmi ñucanchijmanca, paipaj Espirituta curca. 22 Paillatajmi ñucanchijtaca, Paipajlla cachun, Paipaj Espirituta ñucanchij shungupi churarca.
23 Cancunata mana llaquichisha nishpallami, Corintomanca manaraj shamurcani. ¡Chaitaca, ñuca shunguta rijsij Taita Diosllataj yachanmi! Paipaj ñaupajpimi, imata cashpapish nini. 24 Cancunaca, ña sinchi crijcunami canguichij. Chaimanta, ‘Cashna chashnami catina canguichij’ nishpaca, mana mandanchijchu, ashtahuan cushicuchun nishpallami, chashna yuyachinchij.


text:
José Nasazzi
José Nasazzi Yarza sutiyup runaqa (* 24 ñiqin aymuray killapi 1901 watapi paqarisqa Montevideo llaqtapi - † 17 ñiqin inti raymi killapi 1968 watapi wañusqa Montevideo llaqtapi) huk Uruwayi mama llaqtayuq piluta hayt'aqmi karqan.
Yuyarina
Klubkuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Mama llaqta kampiunatukuna[llamk'apuy | pukyuta llamk'apuy]
Mamallaqtapura kampiunatukuna[llamk'apuy | pukyuta llamk'apuy]
Personal suñay[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- RSSSF (inlish simipi)


text:
1Manañan Joseqa waqaynin mukikuyta atirqanñachu lliwpa qayllanpi kaqkunaq ñawpaqenpi, chaymi kunkayoqta nirqan: –¡Qayllaymanta lliwta lloqsichiychis! nispa. Hinan mana pipas paywan qheparqanchu wawqenkunawan José reqsichikushaqtin. 2Hinaspanmi qaparispa waqaykurqan, chaymi Egipto runakunapas uyarirqanku, Faraonpa wasinpi kaqkunapas uyarillarqankutaq. 3Josetaq wawqenkunata nirqan: –Ñoqan José kashani, ¿kawsashanraqchu taytay? nispa. Wawqenkunataq mana payman ima niytapas atirqankuchu, mancharisqa qayllanpi kashasqankurayku. 4Chaymi Joseqa paykunata nirqan: –Qayllaykamuwaychis, nispa. Paykunataq qayllaykurqanku. Paytaq nirqan: –José wawqeykichismi kani, Egiptoman vendewasqaykichis. 5Kunanqa ama llakikuychischu, amallataq kayman vendemuwasqaykichismanta ñakapakuychischu, Diosmi runata kawsachinanpaq ñawpaqeykichista kachamuwarqan. 6Ñan iskay wata yarqayña suyupi pasan, phisqa wataraqmi kashan, chaykunapin mana yapunqakuchu manallataq cosechanqakupaschu. 7Diosmi ñawpaqeykichista kachamuwarqan, qhepa mirayniykichista kay pachapi waqaychanapaq, may utirayanatapuni kawsachinasuykichispaq. 8Chay hinaqa, manan qankunachu kachamuwarqankichis, aswanpas Diosmi, paymi churawarqan Faraonpa yuyaychaqnin kanaypaq, lliw wasinpipas Egipto suyuntinpipas kamachikuq kanaypaqwan. 9Usqhaylla taytayman riychis, hinaspa nimuychis: José churiykin kay hinata nin: “Diosmi Egiptontinpi kamachikuqta churawan, hampuy, ama qhepamuychu. 10Gosén hallp'apin tiyanki, qayllaypin kanki, qanpas wawaykikunapas, nietoykikunapas, uywaykikunapas, lliw ima hayk'a kaqniykipas. 11Chaypin mikhuchisqayki, ama wakchayayta muchunaykipaq qanpas aylluykipas, lliw ima hayk'a kaqniykipas, phisqa wata yarqayraqmi kashan, nispaykichis”, nispa. 12Kayqa qhawashawankichismi, qan wawqéy Benjaminpas qhawashawankin Josepuni rimasqayta. 13Taytayman willamuychis Egiptopi lliw qhapaq-atiyniyta, hinallataq lliw rikusqaykichistapas. Usqhaylla taytayta pusamuychis, nispa. 14Hinaspanmi wawqen Benjaminta oqllaykukuspa waqarqan, Benjaminpas waqallarqantaq oqllayninpi. 15Hinaspataq llapa wawqenkunata much'aykurqan, paykunata oqllaykuspataq waqarqan. Chay qhepatataq wawqenkunaqa paywan rimarqanku. 16Faronpa wasinpi kaqkunataq uyarirqanku: Josepa wawqenkunan hamusqa, nispa nisqata. Chaywanmi kusikurqan Faraonpas oficialninkunapas. 17Chaymi Faraonqa Joseta nirqan: –Wawqeykikunata niy: Cargaychis uywaykichisman, hinaspa riychis, Canaán suyuman kutiychis. 18Hinaspataq taytaykichiswan aylluykichiskunawan kayman hampuychis. Ñoqan qosqaykichis Egiptopi allinnin hallp'ata, suyupi allinkaqtataq mikhunkichispas, nispa. 19Kamachillaytaq: Kay Egipto suyumanta apaychis carretakunata wawaykichispaq warmiykichispaq, hinaspa pusamuychis taytaykichista, hampuychistaq. 20Ama kaqniykichismantaqa llakikuychischu, Egipto suyu qhapaq kayqa qankunaqmi kanqa, nispa. 21Israelpa churinkunataq chay hinata ruwarqanku, Josetaq paykunaman carretakunata qorqan Faraonpa kamachikusqanman hina, ñanninkupaqpas mikhunata qorqan. 22Sapankamantaq mosoq p'achata qorqan, Benjaminmanqa kinsa pachak qolqeta, phisqa sayay p'achatawan qorqan. 23Taytanmantaq apachirqan Egiptopi allinnin kaqkunata chunka asnopi cargarisqata, chunka china asnopitaq trigota, t'antata, mikhunatawan. Mikhuna kaqtaqa taytanpa ñanpi qoqawanpaq. 24Hinaspan wawqenkunata kacharparispa nirqan: –Aman ñanpi phiñanakunkichischu, nispa. Paykunataq ripurqanku. 25Egiptomanta ripuspankun, Canaán suyuman chayarqanku, taytanku Jacobman. 26Hinaspan payman willarqanku: –Kawsashasqan Joseqa, paymi Egipto suyuntinpi kamachikuq kasqa, nispa. Chaymi Jacobqa musphaspa utirqanraq, manataq paykunata creerqanchu. 27Josepa lliw rimasqanta payman willaqtinku, payta apanapaq carretakunata apachimusqanta rikuqtinmi Jacobpa sonqonqa kawsarirqan. 28Chaymi nirqan: –¡May allinmi! ¡Churiy Joseqa kawsashasqaraqmá! Risaq, hinaspa payta rikumusaq manaraq wañukapushaspay, nispa.
Copyright
Learn More


text:
7 ñiqin pawqar waray killapi
7 ñiqin pawqar waray killapi p'unchawqa (07.03., 7-III, 7ñ marsupi) Griguryanu kalindaryupi watap suqta chunka suqtayuq kaq (66ñ - wakllanwatapi 67ñ) p'unchawninmi - watap puchukayninkama 299 p'unchaw kanayuq.
Raymikuna[llamk'apuy | pukyuta llamk'apuy]
Kathuliku santukuna[llamk'apuy | pukyuta llamk'apuy]
Ima tukusqakuna[llamk'apuy | pukyuta llamk'apuy]
Yurisqakuna[llamk'apuy | pukyuta llamk'apuy]
- 1693: Clemente XIII, Tayta Papa
Wañusqakuna[llamk'apuy | pukyuta llamk'apuy]
- 1274: Tommaso d'Aquino, kathuliku santu


text:
Zilda Arns
Zilda Arns Neumann (* 25 ñiqin chakra yapuy killapi 1934 watapi paqarisqa Forquilhinha llaqtapi - 12 ñiqin qhulla puquy killapi 2010 watapi wañusqa Port au Prince llaqtapi ) huk Brasil mama llaqtayuq wawa hampikamayuq.
Tayta: Gabriel Arns; Mama: Helena Steiner.
Suñaykuna[llamk'apuy | pukyuta llamk'apuy]
- Opus Suñay (USA, 2006).
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Zilda Arns.
- Legendary Brazilian aid worker among the victims of Haiti earthquake


text:
1Rey Darío iskaykaq watapiña kamachikushaqtinmi, soqtakaq killaq qallariynin p'unchaypi Señor Diosqa profeta Hageowan rimaykachirqan Salatielpa churin Zorobabelta, paymi Judá suyupi kamachikuq karqan, Josadacpa churin Josuetaq uma sacerdote karqan. 2Tukuy-atiyniyoq Señor Diosmi nin: Kay llaqta runakunan nishanku, manaraqmi tiempo chayamunchu Señor Diospa wasinta wakmanta sayarichinapaq, nispanku. 3Chaymantataqmi Señor Diosqa profeta Hageowan rimaykachirqan: 4¿Ima allinmi qankunapaq sumaqchasqa wasikunapi tiyayniykichis, yupaychawanaykichis wasitaq kay hina raqay-raqay kashaqtin? 5Manapunin, aswanpas imaynatachus kawsashasqaykichista allinta qhawarikuychis. Ninmi Tukuy-atiyniyoq Señor Diosqa. 6Askhatan tarpurqankichis, ichaqa pisillatan cosecharqankichis. Askhatan mikhunkichis, ichaqa manan saksankichischu. Ukyankichismi, ichaqa ch'akichikushallankichismi. P'achakunkichismi, ichaqa manan q'oñirinkichischu. Llank'apakuqpas t'oqo ch'uspaman hinan pagonta churaykun. 7Chhaynaqa, ñoqa Tukuy-atiyniyoq Señor Diosmi nini: Imaynatachus kawsasqaykichista allinta qhawarikuychis. 8Orqokunata wichaspa kurkukunata apamuychis, hinaspa yupaychana wasita wakmanta sayarichiychis. Ñoqan chaywan kusikusaq, hinaspan hatunchasqa kasaq, ninmi Señor Diosqa. 9Askha cosecha hoqariytan yuyaykurqankichis, ichaqa pisillatan hoqarirqankichis. Wasiman taqesqaykichistapas phukurparispan ch'usaqyachirqani. ¿Imanaqtin? Wasiyqa raqay-raqayraqmi kashan, qankunataqmi wasillaykichista ruwakushankichis. Ñoqa Tukuy-atiyniyoq Señor Diosmi chayta nini. 10Chaymi parapas mana paramurqanchu, chakrapas manan rururqanchu. 11Ñoqan ch'akiriyta chayachimurqani chakrakunamanpas, orqokunamanpas, trigomanpas, uvas chakramanpas, olivo sach'akunamanpas, llapa hallp'a rurumanpas, runakunamanpas, uywakunamanpas, llapa llank'akusqaykichismanpas, nispa. 12Hinaqtinmi Zorobabelpas, uma sacerdote Josuepas, Babilonia suyumanta llapa kutimpuqkunapas Diosninku Señor Diospa siminta uyarispa, kachasqan profeta Hageoq siminta kasukurqanku. Hinaspan llapallanku Señor Diosta manchakurqanku. 13Hinamantan Señor Diospa willaqnin Hageoqa paykunaman willarqan, Señor Diosmi nin: Ñoqaqa qankunawanmi kashani, nispa. 14Ahinatan Señor Diosqa Salatielpa churin Judá suyupi kamachikuq Zorobabelpa sonqonta kuyurichirqan, hinallataq Josadacpa churin uma sacerdote Josuepa sonqontapas, hinallataq Babilonia suyumanta llapa kutimuqpa sonqontapas kuyurichirqan. Ahinapin Tukuy-atiyniyoq Señor Diosninkuq wasinta wakmanta sayarichiyta qallarirqanku. 15Chaymi karqan rey Darío iskay kaq watapiña kamachikushaqtin, soqtakaq killaq iskay chunka tawayoq p'unchayninpi.
Copyright
Learn More


text:
1Waugui-panicuna, Señornintsi Jesucristuman yäracuycarga pitapis manacagman ama churapäcuytsu. 2Juntacashga caycashgayquiman ali röpashga y öru sortëjashga rïcu runa chämuptin gamcuna alinnin bancumanrag jamatsipäcunqui. Pasaypa röpan ushacashga wactsa runa chämuptinmi itsanga: “Guepalacho ichicuy” o: “Pampalaman jamacuy” nipäcunqui. 4¿Imanirtag rïcucunata ali ricar wactsacunata tsaynog manacagman churarcaycanqui? Tsaynog rurashgayquega pasaypa mana alimi caycan. 5Waugui-panicuna, tantyacäriy. Rïcu runacunapitapis wactsacunaga masmi Tayta Diosnintsiman yäracun. Tsaynog yäracur Diosta cuyagcunami paypa naupanman chayangapag. 6Tsaynog caycaptenga ¿imanirtag wactsacunata manacagman churar rïcu runacunata más ali ricarcaycanqui? ¿Manacu rïcu runacunaga mana pägaypa arutsipäcushunqui? ¿Manacu magaraycar apatsipäcushunqui autoridäcunamanpis? 7¿Manacu tsay rïcu runacunaga salvamagnintsi Jesucristutapis manacagman churapäcun? 8Tayta Diosnintsipa palabrancho caynogmi niycan: “Runa mayiquita lapan shonguyquiwan cuyapanqui.” Tsayta cumplinantsipagmi Señornintsi Jesucristupis nergan. 9Rïcu runacunata ali ricar y wactsacunata mana ali ricarga tsay mandamientuta mana cumplir jutsatami rurarcaycanqui. 10Tsaynogpis Tayta Diosnintsipa mandamientuncunacho escribiraycan adulterio jutsata mana ruranantsipag y runa mayintsita mana wanutsinantsipagmi. Tsaynog captin adulterio jutsata mana rurarpis runa mayintsita wanutserga Tayta Diospa mandamientuncunata manami cumpliycantsitsu. Tsaynog caycaptenga waquin mandamientuncunata cumplir juc mandamientulatapis mana cumpliptintsega lapan mandamientucunata mana cumpleg runatanoglami Tayta Diosnintsi juzgamäshunpag. 12Tsaynog caycaptenga shumag yarpachacäriy imata parlanayquipagpis y imata ruranayquipagpis. Wilacuynincho nishgannoglami Tayta Diosnintsi juzgamäshunpag. 13Runa mayintsita mana cuyapaptintsega Tayta Diosnintsi nogantsitapis juicio final junag manami cuyapämäshunpagtsu. Runa mayintsita cuyapaptintsimi itsanga Tayta Diosnintsi nogantsitapis cuyapämäshunpag. 14Waugui-panicuna, pipis: “Tayta Diosmanmi yäracuycä” niycar pay munashgannog mana cawaptenga ¿imapagrag payman yäracushganpis välenga? Tsaynog cawag runacunataga Tayta Dios manami salvangatsu. 15Shumag tantyacäriy. Micuyniqui caycaptin Diosman yäracog mayiqui micanaycagta ricaycar mana garaptiquega ¿imapagrag välin: “Tayta Diosnintsi yanapayculäshunqui micunayquipag” nishgayquega? Tsaynogpis röpan lapsha captin gasätsicuycagta ricaycar röpata mana camaripaptiquega ¿imapagrag välin: “Tayta Diosnintsi yanapayculäshunqui röpata tarinayquipag” nishgayquega? 17Tsaynoglami Tayta Diosman yäracurpis runa mayiquita mana yanapaptiquega mana imapagpis välintsu payman yäracushgayquipis. 18Waquin runacuna caynogmi yarpapäcun: “Tayta Diosman yäracömi. Tsaymi yanapäcog mana yanapäcog captëpis Tayta Diosnintsi salvamangapag.” Tsaynog yarpapäcuptinpis manami tsaynogtsu caycan. Runa mayiquita mana yanapaptiquega Tayta Diosman yäracushgayquipis manacaglapagmi caycan. 19Tayta Dios cashganta criyirpis tsay criyishgalayquiwanga manami salvacunquipagtsu. Demoniucunapis criyinmi Tayta Diosnintsi cashgantaga. Tsaynog criyirpis infiernuman gaycushga cananpag cashganta musyar mantsacuycanmi. 20¡Tantyacäriy! Runa mayiquita mana yanapaptiquega manami imapagpis välengatsu Tayta Diosman yäracushgayquipis. 21Tantyacäriy Abraham imanog cashgantapis. Payga Tayta Diosnintsiman yäracur nishgancunata cäsucurshi cawargan. Tsayshi Tayta Diosta cäsucur tsurin Isaacta altarcho wanutsinanpag pushargan. Diosman yäracur tsaynog cäsucushganpitashi Tayta Diosnintsi Abrahamta lapan jutsanta perdonargan. 23Tsaymi Tayta Diosnintsipa palabranchöpis caynog escribiraycan: “Tayta Diosman yäracur promitishganta cumplinanpag cashganta Abraham criyishganpitami jutsancunata perdonargan jutsaynagna cananpag.” Tsaynogpis runacuna nipäcorgan Abrahamga Tayta Diosnintsipa amïgun cashgantami. 24Tsaynog caycaptenga Tayta Dios nishgancunata mana cäsucorga payman yäracurpis manami salvacunquipagtsu. Payman yäracur nishgancunata cäsucuptintsimi itsanga Tayta Diosnintsi perdonamashpantsi salvamantsi. 25Tsaynogpis tantyacäriy Rahab püta warmi imata rurashgantapis. Tayta Dios munashgannog Israel runacuna Jericó marcaman ricapacog chayaptinshi wayinman Rahab pacargan mana wanutsipäcunanpag. Nircurnashi juc lädupa yargatsergan gueshpicunanpag. Tayta Diosman yäracur tsaynog gueshpitsishganpitami paytapis Tayta Diosnintsi perdonargan. 26Tayta Diosnintsi munashgannog mana cawaptintsega payman yäracushgantsipis manacaglapagmi caycan.
Copyright
Learn More


text:
Yuraq p'akincha
Yuraq p'akincha icha Puñuchiq amapula (Papaver somniferum) nisqaqa huk musphachinayuq quram, hampi yuram.
Amapulap rurunpa qaranta khallaspa, k'utuspa lichi hillintam hurqunku. Chay hillitaqa ch'akispa upyutam ruranku.
Musphachinanrayku huk mama llaqtakuna puñuchiq amapula puquchiytaqa manam saqillankuchu.
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Yuraq p'akincha.
- Wikispecies nisqaqa qillqasqa p'anqayuqmi kay hawa: Yuraq p'akincha


text:
1Chaymantataq Señor Diosqa Moisesta nirqan: –Kaymanta ripuychis, qanpas Egipto suyumanta pusamusqayki llaqtapas. Abrahamman, Isaacman, Jacobmanwan: Mirayniykimanmi chayta qosaq, nispa jurasqay suyuman. 2Ñoqataq pusanasuykipaq angelta kachamusaq, hinaspan suyunkumanta wikch'usaq Canaán runakunata, Amor runakunata, Het runakunata, Ferez runakunata, Hev runakunata, Jebus runakunatawan. 3Riy, lecheq miel misk'iq askha kasqan hallp'aman. Manan ñoqaqa riysisqaykichischu, paqtan ñanpi wañurqarichiykichisman k'ullu kasqaykichisrayku, nispa. 4Llaqtataq chay k'arak simita uyarispa mayta llakikurqan, manataq pipas alhajakunawan sumaqchakurqanchu. 5Señor Diosmi Moisesta nirqan: –Israel runakunata nimuy: Qankunaqa k'ullu runakunan kankichis, asllatapas riysiykichisman chayqa, wañurqarichiykichismanmi. Kunanpacha alhajakunata horqokuychis, hinan qankunata ima ruwaytapas yuyaykusaq, nispa. 6Hinaqtinmi Israel runakunaqa alhajakunata Horeb orqopi horqokapurqanku, manañataq churakapurqankuchu. 7Sapa kuti Israel runakuna astakuspa karpakuqtinkun, Moisesqa karpata hoqarispa karpa-karpamanta chhikan karuniqpi sayarichiq, chaytan suticharqan “Dioswan Tupana Karpa” nispa. Pipas Diosta tapukuyta munaspaqa, karpa-karpa hawapi kashaq Dioswan Tupana Karpamanmi riq. 8Karpata Moisés riqtinmi llaqtallantin sayariqku, sapankankun karpanku punkupi sayaqku Moisesta qhawaspa Karpaman haykunankama. 9Karpaman Moisés haykuqtintaq, sayashaq phuyu uraykamuq hinaspa Karpa punkupi sayaykuq, Señor Diostaq Moiseswan rimaq. 10Sayashaq phuyu Karpa punkupi kashaqta llaqtallantin rikuspataq, sapanka karpanku punkupi pampakama k'umuykukuqku. 11Señor Diosmi Moiseswan uya pura rimaq, imaynan pipas runamasinwan riman hinata. Chaymantataq payqa karpa-karpaman kutipuq. Nunpa churin Josué wayna kamachintaq ichaqa Dioswan Tupana Karpallapipuni kashaq. 12Moisesmi Señor Diosta nirqan: –Qanmi niwarqanki: Kay llaqtata pusay, nispa, manataqmi qanqa willawankichu pitawanchus kachawanaykita. Chaypas, qanmi niwarqanki: Ñoqaqa reqsiykipunin sumaqtan qhawarirqaykipas, nispayki. 13Kunanqa, sumaqtataq qhawariwankipas chayqa, rogakuykin yuyaykusqaykikunata yachachiwanaykipaq, qanta reqsinaypaq sumaqllatapuni qhawariwanaykipaqwan. Kay runakunaqa llaqtaykipunin, nispa. 14Señor Diostaq nirqan: –Ñoqaqa puriysisqaykipunin, hinaspan samachisqayki, nispa. 15Moisestaq kutichirqan: –Manataq puriysiwankichu chayqa, ama kaymanta pusawaykuchu. 16Manataq puriysiwankikuchu chayqa, manan pipas yachanqachu ñoqatapas llaqtaykitapas sumaqta rikuwasqaykikuta. Ñoqaykuwan purisqallaykiwanmi kay pachapi kashaq llapa wak llaqtakunamanta t'aqasqa kasqaykuqa yachakunqa, nispa. 17Hinan Señor Diosqa Moisesta nirqan: –Kay niwasqaykitapas ruwallasaqtaqmi sumaqta qanta rikusqayrayku, ñoqaqa reqsiykipunin, nispa. 18Chaymi Moisesqa nirqan: –Rogakuykin lliphlli-kayniykita rikuchiwanaykipaq, nispa. 19Señor Diostaq kutichirqan: –Ñoqan tukuy allin-kayniyta rikuchisqayki, hinaspan ñawpaqeykipi: Sutiyqa “Señor Diosmi”, nispa rimarisaq. Pitachus: “Sumaqta qhawarisaq”, nisqaytan sumaqta qhawarisaq. Pitachus: “Khuyapayasaq”, nisqaytan khuyapayasaq. 20Ichaqa manan uyayta rikuyta atiwaqchu, manan pi runapas rikuwaspaqa kawsanmanchu. 21Qhawariy, kayqa qayllaypin huk cheqas kashan, kay qaqa patapin qanqa sayaykunki, 22lliphlli-kayniy pasashaqtintaq ñoqaqa huk qaqa k'aktuman sayaykachisqayki, hinaspan makiywan pakaykusqayki pasanaykama. 23Chay qhepatataq makiyta hoqaripusaq, hinan wasayta rikunki, ichaqa manan uyaytaqa rikunkichu, nispa.
Copyright
Learn More